
J Buku ”ABC Politik” iki babaran anjar. Dene isine jaiku pa- 
sinaon kanggo Sekolah Politik (SP). Sawatara perangan saka 
pasinaon lawas wis diowahi kang dasare saka usul2 Comite 
Partai sarta pgra sutresna PKI. Jaiku disempurnakake lan dilaras- 
ake karo ombjaking kahanan lan Partai. Salaras karo kaputusane 
Konggres Nasional kaping VI PKI, ABC Politik iki isine di- 
wuwuhLpasinaon ngenani piwulang rong wapna, jaiku MUH 
(Materialisme Dialektik lan Histori) lan GBI (Gerakan Buruh 
Internasional). Dadi buku ”ABC Politik” iki ngemot prakara2 
kang baku dewe lan kang kawitan tumrap piwulang2 kaja kang 
kasebut ing ngisor iki : 

JvJDH (Materialisme Dialektik lan Histori) kang diwenehi djuluk 
"Filsafat Kita”, SPM (Sedjarah Perkembangan Masjarakat) kang 
mawa irah2an "Sosialisme 1 a n . K o m u n i s m e d a- 
di papestening S a d j a r a h v , GBI (Gerakan Buruh 
Internasional) kang diwenehi djuluk ” K a u m Bu ruh sa¬ 
ka 1 i 1 i n g n a § a r a pada manunggal, brK 
(Soal2 pokok Revolusi Indonesia) kang didjenengake N j u- 
m u r u p i Revolusi Indo n*e s i a , FPN (Front 
Persatuan Nasfonal) kang asesanti ” G a g a m a n Kit a — 
F r o n P e r s a t u w a n Nasional” lan PP (Pemba- 
ngunan Partai) kang mawa antjer2 ” PKI — Pelopor Re¬ 
volusi kita”. 

Buku "ABC Politik” babaran anjar iki ora mung wigati tu¬ 
mrap massa warga PKI kanggo sinau ing Sekolah Politik, nanging 
uga tumrap para sutresna lan pamilih Palu-Arit, malah uga tumrap 
sadengah patriot Indbnesia, kanggo njumurupi teori revolusioner 
Marxisme-Leninisme kang kawitan* 

Jen ngelingi marang ged^ning pambagya marang buku ABC 
Politik” babaran lawas saka para kader revolusioner, malahan uga 
saka para patriot Indonesia kang sedjati, kita jakin manawa metune 
"ABC Politik” babaran anjar iki bakal oleh pambagya kang luwih 
gede maneh. 

DEPAGITPROP CC PKI 


Djakarta, Desember 1960. 

FILSAFAT KITA 


Sakabehing manungsa iku mikir. Nanging mikir lan mikir i\^j 
ana warna loro. Ana kang mung angger bae, ana kang nganggo 
pangeran, nganggo wawaton . Mikir kang mung angger bae iku ke¬ 
na diupamakake sepur kang tanpa ril, mesti bae lakune ja men- 
tjang-mentjong, mikir kang mawa paugeran iku kajadene sepur 
kang mlaku ana ril lakune ja lentjeng. 

Sabenere njinau filsafat iku ora lija kadjaba njinau paugeran 
mikir* -— 

Apa 'wong lumrah" bisa njinau filsafat ? Apa njinau filsafat 
iku ora angel banget ? 

Kawan Aidit ngandarake : "Sing sapa ngira manawa filsafat 
iku pada karo mistik kang angel dingerteni, kang mung bisa di¬ 
pahami dening para ahli lan teoritikus, iku kaliru". 

Pangalaman2 ing sekolah2 Partai, manut katrangane Kawan 
Aidit, nuduhake manawa ."kawruh filsafat kang ing sakawit kerep 

diwedeni . c . saka s&titik dadi disenengi lan wusanane para 

siswa pada katagihan". 

Sabandjure Kawan Aidit nerangake : "Marx lan Engels sarta 
Lenin wis njipta filsafat Marxisme-Leninisme, njipta Materialisme 
dialektik lan h ?i, minangka gagaman sing ampufKtumrap Rakjat 
proletar kangg v galahake mungsuh2-e, ora mung ngalahake filsa¬ 
fat idealise bae, nanging uga kanti agegaman iki kanggo ngalahake 
mungsuh-mungsuh iku mau ana ing sakabehing babagan, Nganti 
saiki gagaman ampuh iki mung dadi darbeke sape^angan tjilik 
banget saka warganing Partai kita, mangka' Marx-Engels-Lenin 
njipta «gelmu iku maksude kanggo kias proletar lan Rakjat pakarja 
umume"* 

W VJi 

Manawa "Rakjat pakarja umume” bisa lan perlu njinau filsa¬ 
fat, apa maneh para siswa Sekolah Politik ! 

Fifsafat iku dudu barang anjar tumrap kita. 

Apa kita durung tau ngerti filsafat ? Iki bab kang mokal. Sa- 
bab filsafat iku wawasan ngaurip (kang kawedarake sarana teori). 
Lan saben manungsa kang urip mesti duwe wawasan tartamtu bab 
mungguhing urip. 

Kaum kapitalis lan kaum tuwan tanah upamane, seneng me- 
nehi gagambaran manawa kahanan kaja saiki iki "wis takdire". 
Kandane wis dadi "takdire” manawa kaum buruh lan kaum tani iku 
uripe sangsara. Malah kandane "takdir iku adil banget”, djalaran, 
kaja dene ojod Iadjer, pang, godong, kuntjup, kembang lan woh- 
ing wit2an pada duwe kuwadjiban dewe2, nganti wit2an iku dadi 


4 



barang dumadi kang sampurna* Samono uga masjarakat — ana ka¬ 
pitalis kang duwc modal, ana tuwan tanah kang duwe tanah, ban- 
djnr ana buruh lan tani kang duwe tenaga, nganti masjarakat iku 
d4di barang dumadi kang sampurna *, . kaja mangkono iku mung- 
guh filsafate kaum panindes lan pangisep* 

Kosokbaline, filsafate kias proletar tjengkah banget karo "fil¬ 
safat takdir" iku* 

Pamawase kias proletar mangkene : jen arep omong prakara 
takdir, takdire kaum kapitalis iku mung ngrubuhake feodalisme lan 
mbangun kapitalisme* Sabandjure takdire kapitalisme jaiku bakal 
rubuh Rftr'dirubuhake dening kias kang "ditakdirake" kanggo ngru¬ 
buhake, jaiku kias proletar* Kaja mangkono iku takdir kang sabe- 
nere. Dudu pangisepan kang dadi takdir, dudu panindesan kias 
marang kias sing dadi takdir, sebab, djaman bijen pangisepan lan 
panindesan iku ora ana, malah klas2 uga ora ana* Dadi panindesan 
iku bisa disirnakake, lan panindesan bakal kita sirnakake. Kaja 
mengkono iku mungguh filsafate kias proletar* 

Tjoba kita golek tjonto lija* 

Kaum burdjuis lan kaum tuwantaaah duwe wawasan : urip 
mung sapisan, kareben kita pada ngatogake urip kang mung sapi- 
san iki kita urip sing rojal, seneng2 ndem-ndeman, tutuku kang 
sarwa edi-peni sarta nikmati kabeh kang sarwa endah* 

Kosokbaline, kaum proletar nduweni wawasan : urip mung sa- 
pisun, kareben urip kang mung sapisan iki urip kang ana tandjane 
— kita njambutgawe kanggo padjuwangane kias proletar, njambut- 
gawe kanggo mbebasake kias proletar, ngabdi marang revolusi, 
lalabuh kanggo revolusi, sanadjane jen perlu nganti toh njawa 
pisan* 

Iku mau kabeh wawasan2 mungguhing urip, lan wawasan urip 
rong wars& iku sidji karo sidjine tjengkah* Dadi tjeta manawa tu- 
mrap kita filsafat iku sabenere dudu barang anjar* Dene sing dadi 
prakara saiki ' keprije tjarane njinau teorine, njinau wawatone* 

Njangkani saka kanjataan . 

Filsafat kita, ija filsafat proletar, iku filsafat materialis. Apa- 
ta materialisme iku ? 

Kang kapisan, materialisme iku ateges mikir kang disangkani 
saka kanjatan* 

Upamane mangkene : srengenge kang ngubengi bumi, apa bumi 
kang ngubengi srengenge ? Sanadjan katone srengenge kang ngu¬ 
bengi bumi, nanging satemene bumi sing ngubengi srengenge* Ma¬ 
nawa kita duwe panemu jen srengenge kang ngubengi bumi iku 
tjengkah karo kanjatane, iki idealisme. Jen kita duwe panemu ma- 

nawa bumi sing ngubengi srengenge, jaiku sing njata, lan iki 
materialisme, 

Tjonto lija : pananduran modal gede mantja iku nguntungake 
apa mitunani ? Ana sing kanda manawa modal gede mantja iWi 
nguntungake, amarga aweh pagawejan marang kaum buruh Indo¬ 
nesia, nggawekake omah2 kanggo para punggawane, malah deweke 
uga gawe dalan2 aspalan, lan saben tahun deweke ngetokake 
duwit kanggo ngedegake sekolahan2 lan mesdjid2. Udjare para 
pambela modal gede mantja : apa bab2 kang diwedarake iki dudu 
kanjatan ? Nanging kita ngerti, manawa kadjaba kanjatan2 kang 
sawatara iku isih ana maneh kanjatan2 sing wigati ba^^t kang 
didelikake, malah kanjatan iku sing baku, jaiku manawa modal gede 
mantja iku nguras isen2ing alam kita kang aweh babaten pirang2 
atus juta rupijah malah nganti pirang2 ewu juta rupijah. Dadi jen 
nggone ndjupuk kanjatan2 iku ora satugel2, nanging didjupuk ka¬ 
njatan sawutuhe, tjeta manawa panandure modal gede mantja iku 
ora nguntungake nanging mitunani, Wong2 sing nganggep kaha- 
nan kaja mangkono iku "nguntungake”, ora adedasar marang 
kanjatan kang sabenere deweke iku idealis, Dene wong2 sing 
nganggep kah-anan iku "mitunani”, adadasar Tcenjatan kang sabe¬ 
nere — deweke materialis, 

Tjonto lija maneh : apa imperialisme iku isih kuwat apa wis 
ringkih ? Ana sing kanda, manawa imperialisme iku isih kuwat, 
djalaran imperialisme iku duwe wadya gagana, samodro lan darat 
sing moderen mawa gagaman kang uga sarwa moderen, lan imperi¬ 
alisme uga duwe -pasekuton kaja dene NATO, CENTO, SEATO, 
ANZUS lan sapanunggalane, Udjare para pambela imperialisme 
iku : apa bab2 kang diandarake iku dudu kanjatan ? Nanging kita 
weruh, menawa sanadjan imperialisme iku duwe wadijabala kang 
moderen mawa gagaman kang moderen, ananging deweke ora oleh 
pambijantuning Rakjat kosokbaline, deweke malah dimungsuhi 
dening Rakjat saindenging donja, Lan maneh gegaman-gegaman 
kang sarwa moderen iku meksa isih asor jen ditanding karo gega- 
man-gegamane nagara2 Sosialis kang sarwa moderen, luwih2 du- 
weke Uni Sovjet, Roket2 Sovjet, kaja kang wis katamakake kapal 
gagana telik Amerika "U2" kang mabur duwure 20.000 meter, 
iku ora ana tandinge ing donja. Dene ngenani kumpulan2 kang 
arupa pasekuton2 militer, kita ora kena lali manawa ing sadjroning 
"panunggal" iku akeh gesehe. Lagi ngenani soal RRT bae nagara2 
imperialis gede loro, jaiku Inggris lan Perantjis, ora pada panemu- 
ne karo nagara imperialis Amerika. Apa maneh kang ngrojongi 
pasekuton2 militer iku wong2 sing wis rusak djenenge lan disengiti 
Rakjat, kajadene Batista ing Kuba, Nuri Assaid ing Irak, Syngman 
Rhee ing Korea Kidul, Adnan Menderes ing Turki, Kishi ing Dje- 
pang, Tjiang Kai-sek ing Taiwan, Tsombe ing Konggo, lsp. 

"Sakaguru2" iku tatela jen dudu sakaguru — nanging ora lija 
mung saka pring kang wis gapuk, kang jen katerak angin setitik 
b§?e wis ambruk. Dadi jen kanjatan2 kang didjupuk iku ora mung 
$atjigel2, nanging kadjupuk sawutuhe, tjeta manawa imperialisme 
iku ora kok "isih kuwat", nanging wis ringkih^ temenan. Wong2 
sing nganggep manawa imperialisme "isih kuwat", iku ora nganggo 
dasar kanjatan kang sabenere — deweke idealis. \Vong2 kang 
nganggep manawa imperialisme iku wis ringkih, iku nganggo da¬ 
sar kanjatan kang sabenere — deweke iku materialis. 

Sak* bab2 kang katjeta ing duwur iku ana rong papuntoning 
rembug : 

Sapisan , supaja mikir kita bisa trep, supaja bener, kita kudu 
tansah njangkani saka kanjatan. 

Kapindo , njumurupi kanjatan iku ora salawase gampang. Na¬ 
nging sanadyan kaja mangkono. kita bisa njumurupi kanjatan iku 
kanti wutuh, ganep. 

Mawas ana ing lakune , 

• 

Filsafat kita, ija filsafat proletar, iku uga filsafat dialektika. 
Apata dialektika iku ? 

Dialektika iku tegese kang kapisan mawas samubarang ana 
ing lakune. * 

• Upamane mangkono : hotjah dadi dewasa, wong dewasa dadi 
tuwa, lan wusanane mati; kuntjup dadi kembang., kembang mek^r, 
wusanane laju ; wong bodo kang sinau dadi ora bodo maneh, sa- 
bandjure satei ora bo.dq dadi pinter, sabandjure maneh dadi pinter 
banget. Saka kanjatan2 iku tjeta manawa kliru banget jen kita 
nganggep "sapisan botjah terus dadi botjahY utawa "sapisan kun¬ 
tjup terus»*dadi kuntjup 1 " utawa "Sapisan bodo tetep bodo". Wa¬ 
wasan kang panggah-adjeg lan mandeg kaja mangkono iki kita 
arani metafisika. Dialektika iku tjengkah babarpisan karo meta¬ 
fisika. 

Tjonto lija : ana Comite Partai kang ora gelem menehi pro¬ 
mosi marang sawenehing kader, djalar£n kader iku upamane bae 
nalika taun 1951 tau duwe sikep kang mamang lan gondjing uga 
kurang disiplin. Nanging ngukur wong ana ing taun 1960 nganggo 
ukuran taun 1951 iku wawasan metafisika. Djalaran, tjara mawas 
kaja mangono iku ora mawas prakara ana ing lakune. Apa tinemu 
ing nalar jen sawenenhing kader ora madju2 sadjrone waktu 10 
taun ? Dadi, kader kang kita maksudake iku kudu kita wawas ana 
ing lakune, ana ing owah-gingsire, ana ing tuwuhe. Bisa uga de¬ 
weke bijen mamang amarga nalika samana Partai isih tjilik, mangka 
kaum reaksioner isih kuwat, Saiki, Partai wis gede lan kaum reaksi 
wis banget keplorode , Bisa uga saiki wis ilang mamange utawa 

sa-ora2ne wis suda, Samono uga bab disipline utawa orane, ija ku¬ 
du dideleng kaprije tuwuhe* Ora bisa ngukur awak uwong mung 
sarana klambi sidji bae marga klambi kang wingi wis pas, b\$a 
uga dina iki wis sesak utawa kegeden, Samono uga ideologidw 
ora bisa diukur nganggo ukuran ideologine kang lawas bae. Pan- 
tjen. ana kalane wong iku" ideologine ora madju, nanging malah 
mundur. Nanging sing tjeta kahanane wong iku, samono uga ideo¬ 
logine, ora kok "jen wis mangkono ja terus mangkono sa-lawas2e w 
— deweke tansah ngalami owah-gingsir, tansah ngalami laku sa- 
nadyan laku madju utawa laku mundur. Dialektika iku mawas sa- 
kabehing dumadi ana ing lakune. ^ 

Tjonto lija maneh tumrap waktu sing beda2 lan tumrap pra- 
kara kang beda2, sikape Partai2 politik sidji lan sidjine uga beda2. 
Upamane bae ngenani prakara politik patang warna kang kape- 
tung gede kang wis tau kita adepi, jaiku KMB, Konstituante, 
PRRI” lan DPR-GR. Upamane PNI. Ngenani KMB, Partai iku 
nampa, ana ing Konstituante nampik "Negara Islam", ngenani 
"PRRI" deweke ngalawan, lan ngenani DPR-GR njokong. Sa- 
bandjure NU, a Partai iki nalika KMB isih kumpul dadi sidji karo 
Masjumi, dadi sarana ora langsung nampa KJVIB, ana ing Konsti¬ 
tuante ngandjurake "Negara Islam", ngenani "PRRI" nglawan, 
ngenani DPR-GR nampa, Saiki PSI, Ngenani KMB partai iki 
nampa, ana ing Konstituante nampik "Negara fclam", ngenani 
"PRRI" deweke njokong, lan ngenani DPR-GR, nampik. Bandjur 
Partai Murha. Partai iki nampik KMB, ana ing Konstituante nam¬ 
pik "Pantjasila", nglawan "PRRI" nanging uga nampik DPR-GR, 
Mulane manawa ngenani KMB sing bisa diarani sa-fi^on karo PKI 
mung Partai Murba, nanging ana ing Kofistituante kang sa-fron 
karo kita, PNI lan PSI, sabandjure ngenani "PRRI" sing sa-fron 
karc kita, jaiku PNI, NU Partai Murba, clene ngenani ^DPR-GR, 
PNI lan NU tunggal sa-front karo kita. 

Saka bab2 kang katjeta ing duwur uga bisa kadjupuk wose, 
loro tjatjahe* 

Sapisan , sabarang dengah iku kudu dipahami lakune, sarana 
pangerten manawa laku iku bisa awudjud laku madju utawa laku 
mundur, 

Kapindo , supaja kita adja nganti kliru nggone mahami sa- 
mubarang, sing luwih dening wigati jaiku kita kudu gawe patnilah 
kang mawudjud tumrap kahanan kang mawudjud. 

Anggerl tuwuhe masjarakat, 

Wis 'diterangake, manawa sadjrone kita njinau filsafat kias 
proletar, jaiku materialisme dialektik, sing luwih dening wigati, 
jaiku mikir kang disangkani saka kanjatan lan mawas samubarang 

ana ing lakune. Sabandjure kudu mahami kahanan2 kang mawu¬ 
djud, murih bisa gawe pamilah kang mawudjud lan wusanane ndju- 
jgak wos-e kang mawudjud, 

• Apata materialisme histori iku ? 

Materialisme histori iku materialisme dialektik kang ditrapake 
ana ing kahapan2 masjarakat, jaiku kang mligi ngrembug angger2 
tuwuhe masjarakat. 

Kaum kang ora ngugemi materialisme histori nganggep ma- 
nawa Itasjarakat iku dilakokake dening maharadja2, radja2, dening 
pahlawan2 lan pemimpin2, kakuwatan2 kang ana sadjabane ma¬ 
sjarakat, dening sawenehing kakuwatan "gaib” utawa "takdir”, 
Nanging saka panemune materialisme histori, lan pantjen kaja 
mangkono iku mungguhing kanjatane, masjarakat iku dilakokake 
dening kekuwatan2 kang tinemu ana ing masjarakat iku dewe, 
jaiku dening klas2, dening padjuwangan kias. 

Kaum kang ora ngugemi materialisme histori ana kang duwe 
panemu manawa masjarakat kang k£ja saiki bi^i dilestarekake 
supaja tetep kaja saiki, lan manawa Sosialisme lan Komunisme iku 
bisa ditjegah. Nanging saka panemune materialisme histori, lan 
pantjen ja kaja mangkono iku mungguh ing kanjatane. Sosialisme 
lan Komunisnse iku ora bisa ditjegah, mesti katekan. 

Kaum kang ora ngugemi materialisme histori ana sing duwe 
panemu manawa Sosialisme pantjen mesti tekane, nanging Sosial¬ 
isme ”ora gerlu” dipimpin dening kias proletar, Kandane, Sosial¬ 
isme ”bisa* dipimp4n- dening kias sing dudu proletar. Nanging 
saka panemune materialisme histori lan pantjen ja kaja mangkono 
iku sanjajane, Sosialisme iku bisa katekan mung jen sing mimpin 
iku klas^proletar, • * 

Praktek iku njipta anane teori. 

• 

Kita kerep krungu manawa praktek tanpa teori iku wuta. Iki 
pantjen bener. Praktek tanpa teori bisa diupamakake wong lala- 
jaran kang tanpa kompas — nggone lalajaran bisa kesasar, djalaran 
angel nggone bisa mbedakake antarane lor lan kidul, Jen ing sa- 
djroning revolusi kita nindakake praktek tanpa teori, tangeh lamun 
bisane revolusi iku menang, bisa-bisane ja mung mandeg tengah 
ndalan, malah kepara bisa gagal babar pisan. 

Kita uga kerep krungu manawa teori kang tanpa praktek iku 
omong kosong. Iki uga bener banget. Teori tanpa praktek iku 
tanpa paedah babar pisan. Teori tanpa praktek bisa diupamakake 
wong sing gede omonge, akeh djandjine, nanging ora ana buktine. 

Mulane panemu "praktek tanpa teori" lan "teori tanpa prak¬ 
tek"' karo2-ne iku dudu watake proletariat» 

La saiki sing penting tumrap kita, jaiku kita kudu weruh sa^j- 
bung-sinambunge antarane teori lan praktek» Kaprije ta sambung 
sinambunge ■ teori lan praktek iku ? 

Ora bakal ana teori jen ora ana praktek» Dadi teori iku dila- 
hirake saka praktek» 

Tjoba kita ndjupuk tjonto ngenani teori tatanen. Suwe sadu- 
runge ana teori tatanen, manungsa wis anenandur» Malah tjara 
nenandur iku wis tumindak atusan tahun, nanging teori tafatyen lagi 
setitik, mundak2 nganti dadi teori kang diakoni dening umum» Iku 
bae durung sampurna» Bab iki dibuktekake dening kadadejan2 
nembe iki, Tumekane saprene wis sapirata lawase "teori nandur 
pari kang elete 20 sentimeter utawa luwih" iku dianggep "teori 
kang bener". Nanging saiki tatela manawa tandur-kerep iku luwih 
betjik lan luwih mikolehi. Saka pangalaman iki bisa didjupuk wose, 
manawa praktek kang nglahirake teori, lan uga praktek kang 
njampurnakake teori. 

Samono uga ngenani teori padjuwange kias buruh, Sadurunge 
ana Marxisme, gerakan kias buruh iku wis aria, Ing sakawit saka 
praktek gerakan buruh iku lahir teori kang mratelakake manawa 
kaadilan sosial iku bisa digajuh sarana ngedegake "koloni2" kang 
kudu diwragadi dening kaum kapitalis. Ja teori iki kang saiki kita 
sebut "sosialisme utopi" utawa "sosialisme lamunan". Sabandjure, 
kanti njinau, gawe pamilah lan njimpulake praktek2 gerakan kias 
buruh ing pitang2 nagara, Marx lan Engels njusun teorine, kang 
kang saiki disebut Marxisme. Jen gagasan .ngenani "kbloni2" iku 
lahir saka papenginan, tegese teori kang idealis, kosokbaline Marx- 
isme, kang ngadjarake manawa ja mung revolusi sosialis iku dalan 
kang kanggo nggajuh Sosialisme, lahir saka pangalaman^praktek, 
dadi teori iku teori materialis. Sabandjure praktek2 gerakan kias 
buruh njampurnakake teori Materialisme. Dene wong sing akeh 
dewe sumbangane kanggo njampurnakake teori Marxisme iku mau, 
jaiku Lenin, Ja mangkene iki mungguh katerangane apata sababe 
kok Marxisme tuwuh madju dadi Marxisme-Leninisme. Teori 
Marxisme-Leninisme iki seprene tansah disempurnakake dening 
praktek2 gerakan kias buruh sadonja, jaiku praktek2 gerakan kias 
buruh, praktek2 gerakan pambebasan nasional, praktek2 revolusi 
demokratis lan revolusi2 sosialis, sarta praktek2 mbangun Sosial¬ 
isme lan Komunisme. 

Kanti tanpa ngelongi mungguhing wigatine teori iku, kita kudu 
ngelingi, manawa praktek iku uga wigati banget. Mulane Kawan 
Mao-Tje-tung tau nerangake, manawa murih bisane dadi wong 
kang revolusioner iku, kudu ambjur ana ing madyaning revolusi. 


Samubarang iku asipat rangkep , 

f Ora ana kahanan, pratelan2, kadadejan2 lan se-tekliwering 
*4onja iku kang mung asipat tunggal. Samubarang iku sarwa asipat 
rangkep. 

Bukti kang tjeta wela2 jaiku kertas salembar, Kertas iku ka- 
djaba duwe jeraen ngarep rak ja duwe reraen mburi ta ? Apa 
bakal ana barang kang diarani kertas, manawa kang ana iku mung 
reraen sidji bae ? 

Ssmsno uga sadjroning masjarakat, ing babagan politik, lan 
ing sadjroning revolusi. Samubarang apa bae lan kadadejan apa 
bae, iku duwe sipat rangkep. sipat2 iki jen digebjah, bisa disebut 
sipat positif lan sipat negatif. Dene kuwadjibane kaum revolusioner 
jaiku tansah mekarake sipat2 kang positif kang dibarengi karo 
tumindak njirnakake sipat2 kang negatif. 

Pepetane mangkene : Revolusi Agustus klakon gagal Tjeta 
jen iki negatif. Nanging sipate kang positif uga ana. Malah marga 
kita ngalami kagagalan Revolusi Agustils iku, kita dadi ngerti ka- 
prije kudune kita mimpin revolusi -—* jaiku apa2 kang kena kita tin- 
dakake lan apa ba^ kang ora kena kita tindakake. Tegese kita 
bandjur ngerti teori revolusi. 

Tjonto lijane mangkene: kahanane tanahair kita ing taun2 
kang kari iki tjepet owahe, kadang-kala malah tjepet banget. Bab 
ik! wis mesti jen positif. Nanging sing negatif uga ana. Djalaran 
saka tjepete madjuning kahanan iku, organisasi dadi keri jen di¬ 
tanding karo kahanan. Nanging tjarane ngrampungi kontradiksi 
utawa tjengkahe kahanan karo organisasi iki ora bandjur ngerem 
kahanan supaja dadi rendet lakune, nanging nglarasake organisasi 
karo situasi iku, tegese njepetake tumindak2 ing babagan pamba- 
ngunan Organisasi la$ ^ambangunan ideologi ing sadjroning Partai. 

Tjonto lijane maneh mangkene: ratjake kader2 muda ing sa¬ 
djroning Partai iku trampil lan tjepet mahami prakara2. Tjeta jen 
iki bab kang positif. Nanging. sipate kang negatif uga ana. Kader2 
iku kurang tjukup pangalamane, lan # bijasane ja kurang tjukup 
teorine. Kosokbaline, kader2 tuwa ratjake sugih pangalaman. Bab 
iki tjeta jen positif, Nanging sipate kang negatif uga ana, Kader2 
iki wiwit nguler-kambang lan kerep kurang tjepet bisa mapanake 
pribadine ana ing satengahing kahanan kang tjepet madjune iku. 
Sarehne karo2ne pada duwe sipat2 positife dewe2, mulane karo2ne 
kudu digatukake. 

Dadi tjeta jen samubarang iku duwe sipat rangkep. Angger 
kita tansah meruhi sipat2-e kang positif lan negatif tumrap saka- 
behing prakara utawa kadadejan, wis mesti kita bakal bisa ngram¬ 
pungi prakara iku utawa bisa aweh tuntunan utawa pimpinan ma- 


il 



rang kadadejan2 iku kanti maton. Dene tjarane jaiku mekarake 
sipat2-e kang positif lan njirnakake sipat2-e kang negatif. 

Ngetrapake kabeneran sing umum tumrap Marxisme~Leninisme 
karo praktek kang kongkrit tumrap Revolusi Indonesia iku daiu 
kuwadjiban kita. Dene sing diarani kabeneran kang umum tumrap 
Marxisme-Leninisme iku apata ? Kang dimaksudake ora lija kadjaba 
materialisme dialektik lan histori. 

j 

Kaja kang diterangake dening Kawan Aidit, “filsafat Marx- 
isme-Leninisme, ija materialisme dialektik lan histori, iku dasar 
teori tumrap sakabehing taktik, garis, patokan lan politike Partai”. 

Sosialisme lan Komunisme wis dadi 
f pepestening sadjjarah. 

TATARAN2 PAMEGARE MASJARAKAT. 

Kaja deaie samubarang kang gumelar ana ing djagad iki, ma- 
sjarakat kita iki uga ora mung tansah adjeg pada bae, ora ngalami 
owah-gingsir, Pangalaman2 kita dewe wis tjukup kanggo nerang- 
ake b^b-iki» Indonesia tau didjadjah Walanda lan sabandjure di* 
ganti kadjadjah dening Djepang. Nanging pandjadjahan Djepang 
iku wusanane diganti dening Revolusi Agustus 1945, lan Republik 
Indonesia kang mardika madeg. Saiki uga masjarakat kita isih 
terus ngalami owah-gingsir. Satemene kaprijetalan menjang ngendi 
ta mungguh ener pamegare masjarakating manungsa iku ? Kita bisa 
nemokake djawaban tumrap pitakonan iki sarana njinau sadjarah 
pamegare masjarakat ing djagad iki. 

Sadjarahe masjarakat manungsa ikti sadjarahe Rakjat pakarja, 
ija sadjarahe Rakjat kang makarja, gawe produksi ngasilake ba- 
rang2 kang diperlokake kanggo uripe masjarakat. Wiwit nalika 
djaman purwa tumekane djaman anjar iki masjarakating manungsa 
iku wis madju sarana ngliwati pirang2 tataran. 

• * 

* Masjarakat primitif . 

Nalika djaman purwa, jaiku atusan ewu taun kang wis ka- 
pungkur, piranti2 kang dianggo ngasilake pangan, sandangan, po~ 
mahan lan barang2 kaperluwaning ngaurip lijane dening manungsa, 
isih pras^dja banget tur kasar, isih primitif. Nalika samana wesi 
lan pruSggu durung* Sisumurupi, mulane piranti2 iku digawe saka 
watu. Jen pada mbebedag utawa golek iwak, pirantine ija saka 
watu kang isih kasar gawejane iku. Uripe manungsa ing djaman 
samana prasadja banget. Supaja bisa nanggulangi sato2 galak lan 
supaja adja nganti mati kaliren, manuagsa ing djaman primitif iku 
kudu urip babarengan, kanti gegrombolan, lan grombolan2 kaja 
mangkono iku diarani komune2, mBebedag, misaja iwak lan reka- 
daja2 lijane kang kanggo nglestarekake uripe iku mau kaheh ka- 
tindakake kanti babarengan, lan asile uga dibage babarengan. 
Piranti2 produksi kang penting kanggo uripe komune2 iku dudu 
darbeke sidji2ning uwong nanging didarbeni babarengan, dadi dar- 
beke komune. Mulane ana ing sadjrone masjarakat komune primitif 
iku ora ana wong sugih, ora ana wong mlarat, ora ana wong kang 
ngisep wong lija, dadi masjarakat uga durung kaperang dadi klas2 
kang pada mamungsuhan. 

Pangalamane manungsa kanggo produksi saja suwe saja wu- 
wuh, kadjaba saka iku piranti2 produksi lan tjara2ne njambutgawe 
luwih disampurnakake. Manungsa wiwit ngerti marang logam lan 
sinau gawe pi^anti2 saka pelikan : tembaga, prunggu lan sabandjurb^ 
wesi. Djamane ganti saka djaman watu dadi djaman wesi. Pangti- 
ripane manungsa saja madjuV saka mbebedag dadi ngingu satoke- 
wan lan iwen sarta nanandur. Ing kono mbandjur tuwuh anane 
pambagejan karja masjarakat, jaiku anane komune2 kang bakuning 
pengupadjiwa saka tatanen. Sawise mangkono bandjur wiwit urup- 
urupan barang2 kang diasilake. Anane piranti2 produksi kang wis 
luwih sampurna iku gawe mundake dajaguna (produktivit^t ker- 
dja) : manungsa bisa ngasilake barang2 kang luwih akeh katimbang 
karo kang dibutuhake tumraping uripe. Manungsa wis ora perlu 
maneh njambutgawe kanti babarengan, nanging bisa urip saka 
pakarjane dewe2. Para tutuwane komune kang sadjrone urup2-an 
barang tumindak minangka wakil komune wiwit duwe panganggep 
marang darbeking uwong ana ing komune kaja dene duweke dewe. 
Ja ing kono iku wiwit tuwuh anane hak milik pribadi. Ana warga 
komune kang wiwit ngepek asil pakarjane warga komune lijane, 
tegese, ing kono tuwuh anane pangisepan. 

Dadi, lahire pangisepaning manungsa tumrap manungsa iku 
asale saka anane pambagejan karja masjarakat, lan anane hak milik 
pribadi tumrap piranti produksi (piranti lan bahan kanggo ngasil¬ 
ake barang2 materiil). Masjarakat kapetjah dadi kias panindes 
utawa pangisep lan kias kang dinindes utawa diisep. Kapentingane 
klas2 iki ora bisa diakurake. Kias kang ditindes ora gelem terus- 
terusan mbanting raga kanggo njugihake kaum panindes, mangka 
uripe dewe tansah sangsara lan kasrakat. KoSokbaline, kaum pa¬ 
nindes lan pangisep mbudidaja kanti mempeng nggone njentosak- 
ake lan nglestarekake penguwasane lan luwih nemen nggone ngisep 
marang Rakjat kang katindes. Mula saka iku, lahire masjarakat 
kang mawa klas2 mratandani lebure masjarakat primitif lan ing 
kono wiwit tuwuh anane padjuwangan kias kang santer antarane 
kias panindes lan kang ditindes. Wiwit waktu iku ing sadjarah 
masjarakating manungsa ikji anane mung sadjarah padjuwangan 
kias, lan padjuwangan kias iku dadi kakuwatan kang baku kang 
njurung pamegaring masjarakat. 

Petjahe masjarakat dadi klas2 iku mahanani lahire nagara. 
Praboting nagara kang penting2 jaiku : tentara, pulisi, pangadilan, 
pakundjaran lan prabot2 lijane kang kanggo nindes. Klas2 kang 
kuwasa migunakake nagara dalah saprabote iku kanggo ngukuhi 
tatanan masjarakat kang njentosakake kalungguhane. Dadi, naga- 
rane kaum pangisep iku sadjatine prabot kaum pangisep kanggo 
nindes panglawaning kaum kang katindes. Saben2 Rakjat kang 
katindes iku gumregah arep ngrubuhake pangwasane kaum panin- 

des, kanti bantuwan praboting nagara mau kaum panindes mbrantas 
gerakan pambebasan iku sarana tjara kang daksija2. 

Masjarakat parbudakan. 

• 

Masjarakat mawa kias kang kapisan kang lalandesan pangi- 
sepaning manungsa tumrap manungsa iku diarani masjarakat pa¬ 
budakan, Ing" sadjroning masjarakat pabudakan iku ana kias kang 
baku warna loro kang pada mamungsuhan, jaiku tuwan-budak. 
(djuragan budak) lan budake (batur tukone). Budak iku dadi 
darbeke^Wutuh dening tuwanbudak, Nasibe budak ora ana bedane 
karo barang, kang bisa didol lan dituku lan malah bisa dipateni 
miturut sakarepe tuwanbudak. Produksi ing sadjroning masjarakat 
pabudakan didasarake marang pagawejane kaum budak, Tuwan- 
budak bisa urip sarwa luwih. Tatanan pabudakan iku sawidjining 
tjara pangisepan kang kasar banget. Kaum budak ora mung sarwa 
nrima bae nandang nasib kang kaja mangkono. Wiwit lahir tume- 
kane sirnane masjarakat pabudakan tansah ana pambrontakan- 
pambrontakan budak kang gede, Ja p^mbrontakan2 iki sing gawe 
orege kakuwasaan tuwanbudak kang sabandjure "dadi djalarane 
tatanan pabudakan" iku diganti dening tatanan masjarakat lijane, 
Ananging kaum budak durung bisa njirnakake tatanan pangisepan 
dening manungsa tumrap manungsa. 

Masjarakat feodal 

Masjarakat anjar kang ngganti masjarakat pabudakan iku 
arane masjarakat feodal. Tatanan feodal iki uga isih adedasar pa¬ 
ngisepan manungsa tumrap manungsa. Masjarakat feodal iku ka- 
perang dadi rong kias : kias tuwantanah lan kaum tani, Tuwan- 
tanah nguwasani sakafiehing lemah. Mula supajane bisa urip kaum 
tani kudu njewa lemah saka tuwantanah. Kaum tani dudu darbeke 
tuwantanah kaja dene budak dadi darbeke tuwanbudak, deweke 
duwe lemah garapan dewe, mulane semangate njambutgawe luwih 
gede tinimbang budak. Nanging kaum tani kudu mbajar sewan le¬ 
mah kang abot marang tuwantanah, mula sadjatine saperangan 
gede waktune ora dianggo mergawe awake dewe nanging kanggo 
tuwantanah. Dadi isih tetep anane panindesan kias, lan kalungguh- 
ane kaum tani iku kerep mung setitik banget bedane karo kalung- 
guhane kaum budak, Wiwit saka purwa tumekaning wusanane 
djaman feodal, kaum tani berdjuwang nglawan tuwantanah, luwih2 
ana ing pungkasane djaman feodal, padjuwangan iki saja mundak 
banget. Ing sadjarahe saben nagara mesti ana pambrontakan2‘tani 
lan ana kang suwene nganti puluhan taun. Ja pambrontakan2 tani 
iki kang gawe ringkihe dasar2-ing feodalisme lan kang wusanane 

gawe ambruke feodalisme* Nanging kaum tani meksa durung kla- 
kon bebas saka pangisepan. Padjuwangane kaum tani kang revo¬ 
lusioner iku asile sing ngunduh kias burdjuis kang lahir ana ing 
pungkasane masjarakat feodal. Revolusi burdjuis klakon njingkir- 
ake tatanan feodal lan ngedegake kakuwasaane kapitalisme, 

Masjarakat Kapitalis , 

Ing djaman kapitalisme masjarakat kaperang dadi kias kapi¬ 
talis utawa kias burdjuis* lan kias buruh utawa kias proletar. Buruh 
ora dadi darbeke si-kapitalis ; deweke ora bisa dituku utawa diedol. 
Katone mono deweke bebas* nanging ora duwe sarana produksi 
babarpisan* mula nganti kapeksa ngedol tanagagawene marang sing 
duwe sarana produksi* jaiku si-kapitalis, tuwanpabrik2 lan djura- 
gan-djuragan. Deweke kudu mbanting raga mung supaja adja 
nganti mati kaliren. Kaum pangisep kang tjatjahe ora sapiroa oleh 
babaten kang akeh banget* kosokbaline Rakjat pakarja saja suwe 
saja mundak sangsara lan saja mlarat. Dadi pangisepan tumrap 
Rakjat pakarja isih tetep tumindak* senadjan wis sedje wudjude. 
Ana ing tatananan kapitalis dajaguna ditikelake lan produksine 
mundak akeh banget kang durung tau klakon sadurunge. Pabrik2 
lan perusahaan2 dipraboti nganggo mesin2 lan migunakake buruh 
kang ewon tjatjahe, Pagawejan ing saben perusahaan* saben tja- 
bang-tjabang industri lan pertanian ora bisa dipisahake karo paga¬ 
wejan ing perusahaan2 lan tjabang industri lijane, Manawa pa¬ 
gawejan pamelikan lenga lan arengwatu mandeg, pirang2 atus 
perusahaan lijane pada ora bisa tumindak maneh ; samangsa ba¬ 
rang bakalan tekane ora pas karo waktune* pabrik2 tekstil, sepatu 
lan sapanunggalane kapeksa mandeg. 

Ana ing djaman kapitalisme barang asile industri iku sadjatine 
asil karjane masjarakat* dadi dudu asil karjane pribadlne wong 
sidji2. Umpamane* sepatu gawejan pabrik iku ora mung mligi asil 
karjane buruh2 ing pabrik sepatu kang maneka warna keahliane* 
nanging uga asil karjane buruh kang gawe mesin2 lan barang ba¬ 
kalan kang dibutuhake kanggo gawe" sepatu iku, Mulane wis sa- 
mestine jen sarana produksi lan uga barang2 kang diasilake iku 
dadi darbeke masjarakat. Nanging ana ing masjarakat kapitalis 
sarana produksi kajadene perusahaan2* pabrik2* lemah* lan uga 
barang2 kang diasilake iku ora dadi darbeke masjarakat, kosok¬ 
baline* dadi darbeke pribadi* darbeke kaum kapitalis. 

Kaum kapitalis ora merdulekake marang kapentingan2-e ma¬ 
sjarakat, ngGone ngedol barang2-e mung kanggo mburu babaten. 
Kanggo nambah kauntungane* produksine ditambah lan nggone 
ngisep kaum buruh ditikeli, Kawusanane* barang2 kang diasilake 
pabrik2 kapitalis iku luwih akeh banget tinimbang karo kang bisa 

dituku dening wong2 sing migunakake, jaiku massa Rakjat. Ing 
kono tuwuh anane krisis ekonomi. Supaja reregane barang2 iku 
adjeg duwur, kaum kapitalis ngrusak barang2-e lan kanggo sawa- 
.tara waktu ngendegake produksi sarta nglereni buruhe kang sa- 
pi*ang2 tjatjahe. Kahanan tambah ora bisa katahan, Rakjat ewon 
kang kaluwen, salagjne kaum kapitalis ngobong utawa mbuwang 
barang kang^ora karuwan akehe ana ing sagara, Dadi, hak milik 
pribadi kang* asipat kapitalis tumrap sarana produksi iki mung 
gawe rusake banda kang awudjud barang2 materiil kang wis di- 
asilake iku mau lan gawe banget sangsarane Rakjat pakarja, marga 
saka anahe pangangguran lan opah sing setitik. Dalan sidji2-ne 
kanggo ontjat saka kahanan kang kaja mangkene iki jaiku : 
ngganti hak milik pribadi tumrap sarana produksi dadi hakmilik 
masjarakat, tegese : saka tatanan kapitalis dadi tatanan sosialis. 

Para maha sardjana lan maha gurune kias buruh, jaiku Kari 
Marx lan Friedrich Engels, wis ngungkapake angger2 kang ngu- 
wasani pamegare masjarakat kapitalis lan wis aweh bukti manawa 
tan kena ora kapitalisme iku bakal ambrtlk lan diganti dening So¬ 
sialisme. 

* 

Imperialisme —^ Kapitalisme Monopoli , 

Papesten manawa kapitalisme bakal diganti dening Sosialisme 
dadi'katon luwih tjeta Jan luwih neseg maneh jaiku nalika kapital¬ 
isme wis ngantjik ana ing tataran kang pungkasan tumrape pame¬ 
gare ana ing pungkasane abad kaping 19 lan ing, kawitane abad 20, 
jaiku imperialisme. Ana ing djaman imperialime produksi nglumpuk 
ana ing perusahaan kapitalis raseksa kang migunakake kaum buruh 
nganti pirang2 puluh ewu tjatjahe. Ora mung perusahaan tjilik2 
lan sing sedengan, nanging uga perusahaan gede2 akeh kang ka- 
desek la*f kagiles denkig perusahaan2 raseksa iku. 

Kaum kapitalis "manunggal ana ing kumpulan2 kuwat kang 
nguwasani produksi lan pangedoling barang2 industri. Kumpulan2 
iki arane monopoli. Monopoli2 kapitalis netepake reregan kang 
sarwa duwur kang gawe bangkrute Rakjat pakarja, kosokbaline 
kaum monopoli ngeruk babaten kang Sa-akeh2-e. Ana ing masja¬ 
rakat kapitalis saiki monopoli iku kuwasa banget lan njengkerem 
sakabehing babagan ngaurip ing nagara kapitalis. Mula saka iku 
imperialisme diarani kapitalisme monopoli . 

Ana ing djaman imperialisme bagejan2 ekonomi ing sawidji- 
ning nagara sangsaja sipat gantung-gumantung antarane sidji lan 
sidjine. Lan sesambungane ekonomi antarane nagara2 kapitalis 
sangsaja raket. Saupamane rante, saben nagara kapitalis iku dadi 
sambungane tatanan imperialisme sadunja, 

Supaja babatene tikel-matikel, kaum kapitalis monopoli neluk- 
ake lan ngrampas nagara2 kang ringkih lan ora madju ing babagan 


ekonomi. Ana nagara2 kang babar pisan dikuwasani lan didadek- 
ake djadjahane. Ana ing kawitane abad kaping 20 penduduk ing 
tanah djadjahane Inggeris tjatjahe 480 juta (tikel ping sapuluhe 
penduduk Inggeris dewe), ing tanah djadjahane Perantjis 70 juta 
(tikel pindone penduduk Perantjis) lan ing tanah djadjahane Wa- 
landa 41 juta (meh tikel ping pitune penduduk nagara Walanda de¬ 
we). Imperialisme nindakake sistim panindesan kang^luwih dening 
daksija, jaiku panindese sagolongan tjilik kapitalis 'tumrap sape- 
rangan gede banget penduduk dunja. 

Panindesan kang daksija iku tan kena ora mesti Iuwih2 gawe 
santere tjatjongkrahan antarane kaum buruh lan kaum kapitalis lan 
antarane Rakjat kang katindes ing nagara2 djadjahan karo pangu- 
wasanane kaum imperialis. Tjatjongkrahan2 iki nggrowoti dasar2-e 
kapitalisme lan njepakake ambruke. 

Kadjaba saka iku, tjatjongkrahan antarane nagara2 kapitalis 
ija mundak santer. Sidji2-ne nagara imperialis kapengin ngrampas 
tanah djadjahan, sumber2 barang bakalan, pasar2 lan sapanung- 
galane kang luwih akeh. Sarehne djagad iki wis entek di-bage2, 
mulane kasrakahane imperialis iku mesti mahanani perang antarane 
nagara2 imperialis, lan peperangan iki sadjatine gawe ringkihe ka¬ 
um imperialis dewe. 

Sawise ngontjeki pamegare kapitalisme ana ing tataran imperi¬ 
alis iki, Lenin gawe papunton, manawa imperialisme 1 kang ng&ndut 
tjatjongkrahan sa-pirang2 iku, kena diarani kapitalisme kang wis ga- 
puk lan sekarat, lan mratandani jen wis tekan titimangsane revolusi 
sosialis, Pamegare kapitalisme ana ing sadjroning djaman imperial¬ 
isme iki nguntapake masjarakat manungsa c tumudju menjang ta- 
lundaking Sosialisme, Nanging ora ateges manawa owahe saka 
kapitalisme menjang Sosialisme bisa tumindak dewe tanpa pambudi- 
dajane Rakjat pakarja. Kaum kapitalis ora nate ngowah-cwah hak 
darbeke pribadi tumrap sarana produksi dadi hak darbeke masja¬ 
rakat utawa masrahake panguwasane lan bandane iku kar.ti rila. 
Supaja bisa owah menjang Sosialisme, panguwasane kaum kapitalis 
kudu dirubuhake lan sarana2 produksine dirampas, Ja iki sing di¬ 
arani revolusi sosialis. e 

Ajahan lan tudjuwane Revolusi Sosialis . 

Pindah saka tatanan masjarakat sidji menjang tatanan masja¬ 
rakat lijane iku tansah kudu sarana revolusi2. Djalaran klas2 kang 
lawas kang isih nduweni kapentingan nglestarekake anane tatanan 
masjarakat lawas ora bakal rila masrahake panguwasane, Mulane 
klas2 kang anjar kudu badjuwang supaja bisa mimpin pamarentah- 
an kanggo mbangun tatanan masjarakat anjar lan nanggung kame- 
nangane tatanan masjarakat kang anjar iki. 

Dadi revolusi iki nganakake owah2-an kang baku sadjroning 
masjarakat, panguwasa tumrape nagara pindah saka kias sidji ma- 
rang kias lijane, lan ing kono bandjur muntjul masjarakat anjar 
kang luwih madju. Kanti revolusi2 iki masjarakat bandjur ngantjik 
* in$ tataran masjarakat kang luwih duwur tumraping pamegare, 
mulane revolusi2 iki kena diarani lokomotip2-e sadjarah kang ngo- 
bahake masjarakat manungsa iki dadi madju. 

Nangingf revolusi2 ing djaman2 kang wis kapungkur durung 
bisa asil njirnakake pangisepane manungsa marang manungsa. 
Klas2 kang menang ana ing revolusi2 iku mau migunakake pangu¬ 
wasa tumrap nagara kanggo njentosakake lan mbangetake panin- 
desane tumrap Rakjat pakarja. Sakabehing revolusi iku mau mung 
ganti pawudjudan pangisepan sidjine karo lijane. Upamane, revo¬ 
lusi burdjuis agung Perantjis ing pungkasane abad kaping 18 pan- 
tjen kalakon gawe lebure dasar2-e tatanan feodal lan mbabad da- 
lan tumrap kapitalisme. Nanging revolusi iku ora bisa mbebasake 
Rakjat pakarja. Panguwasa mau lumintir saka sapanta kaum pa- 
nindes, jaiku tuwantanah, marang sapanta kaum panindes lija, jaiku 
kaum kapitalis. y “ 

Wis pirang2 abad suwene Rakjat kang katindes nduweni pa- 
ngarep-arep lan bacljuwang nggulingake kaum penindes lan kaum 
pangisep supaja nggajuh kabebasan kang sadjati. Nanging suwe 
banget tudjuwan iki ora klakon2. Dene sababe mung marga sjarat2 
leang dibutuhake duruAg ana. Pindahe menjang tatanan masjarakat 
kang uwal babarpisan saka panindesan lan pangisepan, kang ing 
kono Rakjate bisa njambutgawe kanti bebas -kanggo mudjudake 
karahardjajie masjarakat, iku bakal kaleksanan jen wis ngantjik ta¬ 
tanan kang pasti tumrap pamegare masjarakat, jaiku kang mung 
bakal bisa diwudjudake dening revolusi proletar, ija revolusi So¬ 
sialis. Revolusi sosialis proletar iku dasare pantjen beda banget 
karo revolusi2 kang, wis kapungkur, jaiku ngilangake babarpisan 
anane panindesan lan pangisepan. 

Revolusi sosialis iku tudjuwane gawe lebure tatanan kapitalis 
sabandjure diganti nganggo- tatanan sosialis. Kaja kang wis ka- 
sebut ing duwur, pindahe masjarakat jnenjang tananan kang anjar 
iku wis ditjepakake dening pamegare kapitalisme dewe. Kakuwatan 
kang bakal ngajahi revolusi sosialis iku dilahirake dening kapital¬ 
isme dewe, jaiku kias buruh . 

Kias buruh ora duwe apa2 kadjaba mung tenagagawene. Sing 
penting tumrap deweke jaiku sirnane tatanan kapitalis kang njiksa 
deweke nganti nandang sangsara dadi panganggur, mlarat lan ka- 
liren. Kaum buruh nglumpuk ana ing kabudidajan gede. Ing kono 
deweke dadi kulina njambutgawe masjarakat, disiplin lan tansah di- 
gegulang tjara2 njambutgawe kang sarwa diorganisasi. Kias buruh 

iku kalebu golongan kang unggul dewe mungguhing kapijandele 
tumrap klase lan kang diorganisasi kanti rapi banget* Sjarat2-e kias 
buruh iku dewe ndajani marang deweke kdnggo ngrubuhake ta- 
tanan kapitalis lan kanggo nggajuh kamenangan tumrap Sosialisme* 
Mulane kena diarani manawa kias butuh iku kang dadi djutukubute 
kapitalisme lan djuru~tjiptane Sosialisme. 

Sadjrone nindakake ajahan sadjarahe iku kias buruh ora ngi- 
djeni. Deweke dibantu dening sakabehing golongan Rakjat pakarja. 
Kapentingane kias buruh iku pada karo kapentingan perangan kang 
gede dewe ing masjarakat, luwih2 karo kapentingane kaum tani. 

Wis kaping2 kaum tani ngraman nglawan kaum panindes na- 
nging tansah gagal, amarga ora duwe program kang tjeta lan 
pimpinan revolusioner kang teguh. Deweke bisa nggajuh kabebasan~ 
kang sadjati mung jen dipimpin dening kias buruh. Pasekutone kias 
buruh lan kaum tani pakarja iku kakuwatan kang ngedab-edabi tu¬ 
mrap padjuwangan kanggo nglawan panguwasane kaum kapitalis 
lan tuwantanah. Mula saka iku, murih bisane nglebur panglawane 
kaum pangisep lan njirnakake tatanan burdjuis sarta mbangun ma¬ 
sjarakat sosialis, kias buruh % kudu nganakake pasekuton sing raket 
lan kukuh karo e kaum tani. 

* 

Ananging, supaja anggone nindakake ajahan nglebur tatanan 
burdjuis lan mbangun masjarakat kang anjar babarpisan iku bisa 
kalakon, kias buruh mbutuhake pimpinan kang mumpuni, stigih 
pangalaman, lan kaduga aweh tuntunan kang bener kanggo nga- 
depi kahanan kang kaja apa bae. Pimpinan kang kaja mangkene iki 
mung ana ing tangane partai revolusioner proletariat, jaiku Partai 
Komunis kang tansah ngugemi marang teori revolusioner-Marxisme- 
Leninisme. 

Sarehne masjarakat sosialis iku masjarakat kang ing kono wis 
ora ana pangisepan lan panindesan maneh, fciula tatanan"ekonomi 
Sosialis iku tangeh bisane lahir ana ing masjarakat kapitalis kang 
produksine kadasarake marang pangisepan manungsa sidji marang 
manungsa lijane. Mula saka iku, sawise proletariat nduweni pa- 
nguwasa, saben nagara mbutuhake anane mangsa pangalihan kang¬ 
go ngowahi tatanan ekonomi kang lawas dadi tatanan ekonomi 
kang anjar, jaiku tatanan ekonomi Sosialis, 

Sawise kias buruh kalakon ngrubuhake panguwasane burdju- 
asi, deweke mbangun panguwasane dewe, jaiku kang diarani dik- 
tatur panguwasane proletariat, Diktatur proletariat iku diktature 
panguwasane massa Rakjat, buruh lan tani, kang dipimpin dening 
kias proletar, lan kang ditudjokake marang kias burdjuis lan kaum 
kontra-revolusioner lijane. Nagara proletar iki dadi piranti pokok 
tumrap kias buruh kanggo nindes panglawane klas2 kang wis di- 
ambrukake, kanggo nanggulangi serangan2-e kaum imperialis saka 

ndjaba, lan kanggo mbangun Sosialisme. Beda karo nagara2-ne 
kias pangisep kang dadi pirantine saglintir manungsa kanggo nin- 
des Rakjat kang akeh dewe tjatjahe, nagara proletar iku dadi 
prabote perangan kang gede dewe tumrap masjarakat kanggo 
• nindes panglawane kaum reaksioner kang tjatjahe mung sadjumput 
iku. 

•- 

Masjarakat Sosialis lan Komunis . 

Kaja kang wis kita sumurupi, revolusi sosialis oleh kemenangan 
kang kapfean jaiku ing Rusia kanti petjahe Revolusi Sosialis Okto¬ 
ber Agung nalika tanggal 7 November 1917. Asile Revolusi Agung 
iki lahir nagara sosialis kang kapisan ana ing dunja — jaiku Uni 
Sovjet kang djembare laladan ana sapranem djagad. 

Ana ing masjarakat sosialis sarana produksi dadi darbeke ma¬ 
sjarakat. Mula saka iku ana ing masjarakat sosialis tangeh bisane 
ana wong utawa golongan kang bisa migunakake sarana2 pro¬ 
duksi iku kanggo ngisep karjane wong li|a. Sing bisa oleh pangan 
mung wong sing njambutgawe. Mulane tatanan sosialis katjonggah 
njirnakake sakabehing tatanan lan pawudjudan p^nindesan sarta 
pangisepan manungjsa sidji marang manungsa lijane. 

Tudjuwane produksi ana ing masjarakat sosialis jaiku kanggo 
ndjamin supaja kabutuhane Rakjat pakarja ngenani barang2 lan 
kabudajan kai^g tansah tambah iku bisa katjukupan kanti saakeh- 
al^ehe. Tudjuwan mangkene iki bisa klakon jen disaranani pam- 
budidaja kang tanpa kendat kanggo nikelake lan njampurnakake 
produksi sosialis kang didasarake marang anahe tehnik kang sa- 
sampurna2- ( jie. 

Ana ing sadjroiiirig masjarakat sosialis sing ditindakake jaiku 
dasar: "Saben wong njambutgawe miturut kasanggupane , saben 
wong nampa asil miturut asil karjane \ Masjarakat sosialis iku 
tataran kang kawitait, ija tataran kang isih tjendek tumrap masja¬ 
rakat Komunis. Sangsaja madjune tenaga2 produktif lan tehnik 
produksi, masjarakat bakal madju saka setitik pindah menjang ta¬ 
taran kang luwih duwur, jaiku masjarakat Komunis, kang asil 
produksine nganti ngluwihi lan ing koao bisa katindakake dasar : 
"Saben wong njambutgawe miturut kasanggupane , saben wong 
nampa asil miturut kabutuhane \ 

II. SAKABEHING DALAN TUMUDJU MENJANG 
KOMUNISME. 

Kita saiki urip ana ing djaman krisis umum kapitalisme, jaiku 
djamane kapitalisme saja suwe saja ringkih lan Sosialisme dalah 
Komunisme terus ngrebda lan saja santosa. Sosialisme wis ora 
mung gagajuhan maneh, nanging wis dadi kanjatan. 

Uni Sovjet kang sarwa gagah lan tjepet tumindake iku saiki 
lagi nedeng2-e mudjudake saka satitik alih2-an saka Sosialisme 
menjang Komunisme, Kadjaba Uiii Sovjet, uga wis ana nagara2 
lijane ing Eropah lan Asia, kajadene Republik Rakjat Tiongkok, 
kang wis kalakon uwal saka tatanan kapitalisme lan lagi nedeng2~e 
mbangun masjarakat sosialisi 

Mundak dina mundak tjeta mungguhing bab c kaunggulane 
tatanan sosialis tinimbang tatanan kapitalis. Sadurunge perang 
dunja kapindo mung ana nagara sosialis sidji kang padununge kira2 
200 juta. Saiki Sosialisme wis njumrambahi welasan nagara, jaiku 
laladan kang djembare wiwit saka Djerman tumeka Korea, lan pa- 
dununge kurang luwih ana 1.000 juta, kang ateges 35%-e penduduk 
dunja saiki iki pada manggon ana ing nagara2 sosialis iki. Dadi, 
kena diarani manawa saben wong telu kang urip ana ing dunja iki 
sing sidji urip ana ing nagara sosialis. Nagara2 sosialis iku pada 
njambutgawe babarengan bantu-binantu kang raket lan asipat me- 
mitran. Ekonomi terus madju sarwa dirantjang lan ora ngalami 
krisis2. Ana ing taun 1917 Rusia Sovjet ngasilake 2 —* 3% saka 
asile industri sadunja ; saiki nagara2 sosialis ngasilake sapratelone 
bakalan2 industri sadunja lan kira2 40%-e asikdjenis pari sadunja, 
Ing pirang2 babagan lan babagan tehnik tatela manawa nagara 
sosialis luwih unggul tinimbang kubu kapitalis. Bukti kang tjeta 
jaiku anane paluntjuran satelit bumi gawejan (sputnik2). Ing tang¬ 
gal 1 Djanuari 1959 revolusi Rakjat Kuba bisa antuk kemenangan 
gemilang d jalaran wis bisa ngrubuhake rezim (kekuasaan) fasis 
Batista lan lan wiwit sasi April 1961 Rakjat Kuba ngleksanakake 
revolusi sosialis. Kosokbaline, kahanan ing djagad kapitalis saja 
mawut; Rakjat sing 700 juta urip ana ing ha°gara2 kang lagi bae 
mardika lan anti-imperialis kaja dene Indonesia, India, Mesir, 
Birma lan sapanunggalane, sing 600 juta Jagi pada ba^djuwang 
nglawan imperialisme kanggo ngrebut kamardikan-nasionale; dadi 
mung kari 400 juta kang urip ana ing nagara2 imperialis dewe, 
nanging samono uga ing kono gerakane kaum buruh lan Rakjat 
kang nglawan marang panguwasane kaum monopoli mundak dina 
mundak kuwat. Sasambungane antarane nagara2 kapitalis iku da- 
sare isep-ingisep, negara sing kuwat nguwasani sing ringkih. Kaha- 
nan-kahanan kang kaja mangkono iku nuwuhake tjatjongkrahan 
kang ngedab2-i kang ora bisa dirampungi dening kapitalisme. Eko¬ 
nomi kapitalis muwuhi sangsarane Rakjat pakarja lan terus dian- 
tjam dening krisis. Mulane ana ing sadjroning pamegare kahanan 
dunja iki katon tjeta anane pamegaran kang warna loro enere ; 
pamegaran sidjine ngener matang panguwatan lan terus ndjembar~ 
ake kubu sosialis , kamardikan lan padamen, dene lijane pamegaran 
mung tjatjongkrahan lan runtuhe kubu imperialis , kolonialis sarta 
peperangan . 

Kaja dene masjarakat lijane, samono uga Indonesia manut 
marang angger2 pamegare masjarakat. Sakabehing nagara mesti 
nudju menjang Komunisme, mung bae dalane beda2, laras karo 
kahanan2 kang njata ing sidji2-ning nagara. Samono uga Indonesia 
bakal nudju menjang Sosialisme lan Komunisme, dene dalane di- 
temtokake dening kahanan-ing masjarakat kita dewe. 

Ing wektu iki Indonesia durung mardika sampurna, tegese 
isih satengah“djadjahan lan satengah feodal. Mula saka iku mung- 
suh pokok kang diadepi dening Rakjat Indonesia, jaiku : imperial¬ 
isme, feodalisme lan burdjuasi komprador (burdjuasi kang dadi 
agene ^infperialis). Kaja kang wis diterangake ana ing dokumen2 
Kongres Nasional PKI kang kaping VI, kanti ndasarake marang 
kahanan ing Indonesia waktu saiki, revolusi Indonesia iku kaperang 
dadi rong tataran : 

1, Ing tataran saiki revolusi Indonesia iku revolusi demokrasi 
Rakjat, jaiku revolusine massa Rakjat kang djembar tebane, 
kang dipimpin dening kias buruh Indonesia, nglawan imperial- 
iisme, feodalisme lan burdjuis komprador, kanggo ngedegake 
panguwasane Rakjat. Iki tegese 5 #! ngrampungake Revolusi 
Agustus 1945 kang nganti tapis”, lan ngedegake nagara In¬ 
donesia kang mardika sampurna, demokratis lan madju. 

2. Sawise revolusi demokrasi Rakjat menang, revolusi enggal 
pindah menjang tataran revolusi sosialis kanggo mudjudake 
tatanan Sosialisme* lan sistim Komunisme ing Indonesia, sa- 
laras karo kabutuhan pamegaring sosial lan ekonomi Indonesia 
sarta njotjogi marang pikarepe Rakjat Indonesia. Iki ateges 
mbangun masjarakat kang tanpa pangisepan manungsa sidji 
marang" manungsa lijane, masjarakat kang adil lan rahardja 
ing Indonesia. 

Sosialisme lan Kopiunisme pantjen wis dadi papestening sadja- 
rah. Ora ana kakuwatan kaja ngapa bae wudjude kang bisa 
ngalang-alangi laku djantrane sadjarah iki. 

Kaum buruh sadunja manunggal. 

Ajahan PKI kang neseg kaja kang wis kapatokake dening 
Kongres Nasional kaping lima lan kaping enem iku ana loro : L w 

Kapisan, nggalang froi^t panunggal nasional anti imperialis 
kang awewaton marang pasekutone kaum buruh lan kaum tani anti 
feodal kang dipimpin dening kias buruh* ^ 

Kapindo , nerusake pambangunan Partai kang sumebar sain- 
denging nagara lan duwe watak massa kang djembar lan kang wis 
dikuwatake kanti sampurna ana ing babagan ideologi, politik* lan 
organisasi* 

Supaja betjik anggon kita nindakake ajahan rong warna iku, 
kaum Komunis uga kudu njinau gerakan buruh internasional. 

Apata sasambungane adjaran GBI (Gerakan Buruh Interna¬ 
sional) iku tumraping pagawejan nindakake ajahan iku mau ? 

ngGalang front persatuwan nasional anti-imperialis iku uga 
dadi ajahane Partai2 kias buruh ing sakabehing nagara djadjahan 
lan satengah djadjahan kajata : Indonesia nglawan imperialisme 
Walanda, ing Kuba nglawan imperialisme Amerika, ing Aldjazair 
nglawan imperialisme Perantjis, lan sapanunggalane* Dadi tegese 
pada2 nglawan imperialisme. 

Sabandjute, ing saben nagara kias buruh m^angun Partai 
Marxis-Leninis kanggo mimpin Rakjat ana ing sadjroning padju- 
wangan kang tumudju marang kamardikan nasional kang sampurna, 
Sosialisme lan padamen. Dadi sadjroning nindakake ajahane PKI, 
kadjaba njinau pangalamane dewe, kita uga kudu njinau panga- 
lamane kias buruh sadunja, tegese njinau GBI. 

Padjuwangan nglawan imperialisme kang lagi nedeng2-e kita 
tindakake iki dadi perangan kang ora bisa dipisahake saka padju- 
wangane kias buruh lan Rakjat ing nagara2 dtang ngadepi panin- 
desane imperialisme. 

Padjuwangan iki ora bisa dipisahaken karo padjuwangane kias 
buruh lan Rakjat pakarja lijane ing nagara2 imperialis kang lagi 
badjuwang nglawan pangisepan lan upajane kaum imperialis kang¬ 
go perang. 

Padjuwangan kita uga ora bisa di-pisah2-ake karo padjuwang¬ 
ane kias buruh lan Rakjat ing Kuba sosialis kang lagi mbangun 
Sosialisme lan Komunisme* Kamenangan kias buruh lan Rakjat ing 
sawenehing nagara tumrap pihak kang pada2 dadi mungsuhe iki 
uga ateges kamenangan kias buruh lan Rakjat sadunja, kalebu kias 
buruh lan Rakjat Indonesia. Mula saka iku kamenangan iki ngu- 
watake padjuwangan internasional anti-kolonialisme lan tjinta 
damai, lan ngringkihake kekuwatane kaum imperialis. Dadi, njinau 
GBI ateges : nggawe PKI supaja mundak bisa mbijantu gijat ma- 

rang padjuwangan kias buruh Internasional tumudju marang ka- 
mardikan, Sosialisme lan padamen, 

/. GBI nggatukake patriotisme karo internasionalisme proletar . 

4 » 

Wiwit lahir kias buruh wis badjuwang supaja ontjat saka 
kamlaratan lan pangisepan. Ana ing tataran kang kawitan kaum 
buruh mung* badjuwang nglawan madjikan kang ngisep deweke 
tanpa lantaran. Padjuwangan iki mrentja2, ora sambung sidji lan 
sidjine. Mula saka iku asile tumrap kias buruh dewe ora sepiroa. 

Kapitalisme modern butuh nggelar papan kanggo sasambungan 
lan pangangkutan, ing sakawit ing sadjroning nagara antarane da¬ 
erah sidji lan sidjine, sabandjure sasambungan lan pangangkutan 
antarane sakabehing nagara ing dunja. Salaras karo kahanan iki, 
panunggale lan padjuwangane kias buruh uga mundak madju saka 
kang asipat nasional dadi asipat internasional. Padjuwangan kias 
buruh kang njumrambahi sakabehing nagara iki dadi pawudjudan 
tumrap manunggale patriotisme lan internasionalisme-proletar, kang 
mawa sasanti kang djaja : Kaum buruh sadunja manunggala ! 

Sing nduweni sipat internasionalisme iku ora saung kias buruh. 
Burdjuasi uga duwe sipat internasionalisme, nanging internasional¬ 
isme burdjuis (kosmopolitanisme) ; tudjuwane jaiku nindakake 
pangisepan lan panindesan kanti banget marang kias buruh. 

w Golongan2 tartentu lijane, kajadene golongan agama Katolik, 
Kristen, Islam lan sapanunggalane, uga duwe internasionalisme, 
kajata internasionalisme Katolik, intemasionaljsme Islam lan sa¬ 
panunggalane. 

Sing dadi pokokjkawite internasionalisme burdjuis mono jaiku 
pambudidajane kias burdjuis supaja tatanan produksi kapitalis iku 
dadi tatanan produksi kang nguwasani dunja, Internasionalime 
burdjuis*'iku kapandiihgan nepsune kias burdjuis kang tansah arep 
meres kauntungan sing sa-akeh2-e, arep ngiles-iles Rakjat ing sa- 
indenging dunja. Mulane adjarane internasionalisme burdjuis, kang 
uga diarani kosmopolitanisme utawa nihilisme nasional , tundone 
mung njuburake rasa njelaki bangsa lan tanah wutah getih. 

Kosokbaline, sing dadi pokok-kawite internasionalisme pro¬ 
letar jaiku nasibe padjuwangane kias buruh sadunja kang pada 
ngadepi panindesane kapital. Mula saka iku deweke ngandut se¬ 
mangat bantu-binantu, semangat tahu pamitran internasional kang 
teguh sadjroning badjuwang mbebasake umat manungsa saka saka¬ 
behing panindesan kang marupa-rupa wudjude, sarta mbangun 
Sosialisme, 

Internasionalisme proletar iki katon tjeta saka sikepe kaum 
buruh lijan nagara tumrap Revolusi Agustus 1945. Ing nalika se- 
mana kaum buruh Australia mboikot kapal2-e Walanda kang arep 

ngangkut wadyabala kolonial-e menjang Indonesia perlu kanggo 
numpes revolusi. Kias buruh Australia mbijantu padjuwang2 ka- 
mardikan nasional kang nglawan Walanda ing kana, Kaum buruh 
Walanda kang dipimpin dening Partai Komunis Walanda wiwit w 
saka kawitan tansah mbela Revolusi Agustus lan nglawan politik 
kolonial pamerentah Walancfa, 

Ana ing PBB sing disik dewe mbela Republik Indonesia jaiku 
Ukraina Sovjet, Sabandjure, sing disik dewe ngakoni Republik In¬ 
donesia lan nganakake hubungan diplomatik jaiku Uni Sovjet lan 
Tjekoslowakija. o 

Kosokbaline, sikepe imperialisme tumrap Rakjat Indonesia 
kang nglawan kolonialisme \Valanda beda banget. Tjontone sing 
gampang bae imperialisme Amerika Serikat. Deweke nganakake 
hubungan diplomatik karo Republik Indonesia ora kok arep mbantu 
kita. Karepe mung ngendih kolonialisme Walanda saka Indonesia. 
Deweke kapengin nggenteni kalungguhane Walanda supaja bisa 
nindakake pangisepan kolonial tumrap Rakjat Indonesia. Wiwit 
bijen mula deweke mbantu imperialis lan memungsuhi Revolusi 
Agustus 1945. 

Kita kerep krungu swarane kaum reaksi kang ngandakake ma- 
nawa PKI iku Partai internasional, lan mula saka iku ora miliki 
kapentingan nasional tumrap Rakjat Indonesia. Apa bener jen 
dikandakake manawa internasionalisme proletar Partai Komunis 
tjengkah karo kapentingan nasionale Rakjat ? 

Panemu kang kaja mangkene iki tjeta jen ora bener. Tjontone. 
kaprije sikepe PKI ngenani padjuwangan Rakjat Indonesia, kang 
nglawan imperialisme Walanda. Wiwit lahir JPKI wis^patjakbaris 
ana ngarep dewe sadjroning padjuwangan nasional tumrap Rakjat 
Indonesia kanggo nundung panguwasane Walanda saka tanah 
wutahgetih kita, Pambrontakan nasional kang kapisan nafika tahun 
1926 dipimpin dewe dening PKI. Sadjroning Revolusi Agustus 
kader2 PKI pada tumandang gawe sarana gijat. Samono uga PKI 
tansah mapan ana ing ngarep sadjroning Rakjat badjuwang mba- 
talake KMB, mbrasta "PRRI-PERMESTA”, nglawan DI-TII lan 
gerak subversif (tjampur tangan) asing, sarta sadjroning padju¬ 
wangan kanggo mbetjikake uripe Rakjat lan sapanunggalane. Lan 
tumekane saiki PKI isih tetep mapan ana ing barisan ngarep dewe 
sadjroning padjuwangan nglawan imperialisme lan sisa2-ne feodal¬ 
isme ana ing Indonesia. Katresnan marang tanah wutahgetih utawa 
kang diarani patriotisme-ne kias buruh Indonesia iku katresnan 
kang katudjokake marang Rakjat pakarja lan antjase jaiku kanggo 
nggajuh kabebasan saka sakabehing panindesan. Iki tjeta jen ora 
pada karo nasionalisme burdjuasi kang tjijut utawa kang uga di¬ 
arani sovinisme, kang marga saka kadereng dening napsu angkara- 
murkane kapitalis, anane mung mburu marang kapentingane dewe. 

lan nganggep manawa sing betjik iku mung bangsane dewe dene 
bangsa lija iku ala, 

Wiwit mbijen mula kias buruh Walanda mbijantu kias buruh 
lan Rakjat Indonesia, K^ng sapisanan nepungake Marxisme marang 
kias proletar Indonesia ija kaum Marxis Walanda. \Viwit nalika 
samana Partai Komunis Walanda tansah nggolong marang PKI 
lan Rakjat Indonesia kang badjuwang supaja uwal saka blenggune 
kolonialisme Walanda. Sikepe iki ora tjengkah karo kapentingan 
nasionale Rakjat Walanda. Sikep kang didasarake internasional- 
isme proletar iki mula makili kapentingan nasional kang sadjati 
Rakjat Walanda dewe, Sababe, kamenangan Rakjat Indonesia uga 
ateges bakal gawe ringkihe imperialisme W'alanda, lan bab iki 
nguntungake padjuwangan kias buruh lan Rakjat Walanda. 

Kamenangan iki ateges mbijantu kias buruh lan Rakjat Wa¬ 
landa kanggo ontjat saka pangisepane burdjuis W^alanda sarta 
kanggo bangun Sosialisme ing negarane. 

Perdjuwangan kias buruh lan Rakjat pakarja Walanda iki 
nguntungake Rakjat Indonesia. Mula saka iku P.K.I. bijantu uga 
perdjuwangan Partai Komunis Walanda lan Rakjat "Walanda 
kanggo mudjudake Sosialisme ing negara Walanda. 

Kanti mengkono tjeta menawa internasionalisme proletar kaum 
Komunis tjengkah karo kosmopolitanisme lan nihilisme nasional 
kaum burdjuis. Semono uga patriotisme nasional kaum komunis 
tjengkah karo* souvinisme burdjuis, 

Internasionalisme proletar kaum komunis njawidji karo patriot¬ 
isme sedjati. Marga dadi abdi kang sadjati setija marang tanah 
wutah getih lan bangsa, kaum komunis dadi internasionalis sedjati. 
Lan kaum Komunis‘lagi bisa dadi patriot sedjati jen setija marang 
prinsip Internasionalisme proletar, jaiku berdjuang kanggo nggajuh 
katekane.persamaan lan paseduluran ing antarane bangsa2 sadunja. 

'd* 

II. Dunja ngalih saka kapitalisme menjang 
Sosialisme. 

Idam2ane gerakan buruh internasional iku : ngalahake kapital¬ 
isme lan menangake Sosialisme. Idam2-an iki diwedarake satjara 
ilmu kang kapisanan jaiku ana ing Manifes Partai Komunis kang 
tjinipta dening K. Mark lan F. Engels nalika tahun 1848. Ana ing 
Manifes Partai Komunis diwedarake teori2 kang baku tumrap 
Marxisme utawa Sosialisme ilmu. 

Kadjaba Sosialisme ilmu ana sosialisme ma-warna2. Ana so¬ 
sialisme feodal, sosialisme burdjuis, sosialisme kerakjatan, sosial¬ 
isme burdjuis tjilik, sosialisme lamunan. Sosialisme2 iki kabeh tjeng¬ 
kah karo kepentingane kias buruh, amarga ora tjotjok karo kahanan 
kang sanjatane lan angger2 pamegare masjarakat. Sanadjan kaja 

mangkono, maune Sosialisme kang warna2 iku isih duwe pengaruh 
ana ing gerakan kias buruh, 

Ananging sadjrone proses padjuwangane kias buruh kanggo 
uwal saka panindesane kapital, tatela manawa ja mung Marxism£ 
iku adjaran Sosialisme kang temen2 bisa mudjudake kabebasau iku. 

Masjarakat sosialis kang kapisanan dilahirake dening Revolusi 
Oktober iku aweh piwulang kang gede banget maknane ing ba- 
bagan teori lan pengalaman marang gerakan kias buruh, 

Kapisan, jaiku manawa Revolusi Sosialis iku bisa menang ana 
ing sawenehing nagara ; petjahe Revolusi Sosialis ing <?awatara 
nagara iku sawidjining bab kang njebal, lan revolusi iku ora bisa 
petjah babarengan sanalika ing sakabehing nagara, Sabandjure, 
bisane petjah revolusi iku ora kawatesan mung ing nagara2 kang 
wis madju bae, Deweke bisa petjah ana ing nagara ngendi bae kang 
dadi perangan kang ringkih dewe ana ing sasambungane rante 
imperialisme. Bab iki nggedekake semangat sarta prakarsa kang 
revolusioner tumrap kias b uru h ing saben negara. 

Kapindo , kanti menange Revolusi Oktober iku saiki dunja ka- 
petjah dadi rong- tatanan : tatanan dunja kapitalis, lan tatanan so¬ 
sialis ing sapraneme lumahing djagad. Kamenangan iki nggampang- 
ake kias buruh ing sekabehing nagara anggone badjuwang lan me- 
nangake Sosialisme. 

Sabandjure, wiwit perang dunja kapisan lan kanti petjahe 
Revolusi Sosialis Oktober iku, tumrap sedjarahe umat manungsa 
wiwit tapuk djaman anjar t djaman krisis umum kapitalisme lan 
revolusi proletar sadunja, Ana ing djaman iki revolusi burdjuis de¬ 
mokratis ing tanah2 djadjahan lan satengah* djadjahan wis dadi 
perangane revolusi proletar dunja lan mung bakal bisa menang jen 
dipimpin dening kias buruh. 

Sawise Perang Dunja ka-II ing Eropah Wetan lan A&a lahir 
nagara2 Demokrasi Rakjat, kang sabandjure manunggal karo lini 
Sovjet mudjudake tatanan dunja sosialis. 

Kamenangane Revolusi Tiongkok nduweni makna internasio¬ 
nal, kang gede, luwih2 tumrap gerakan kamardikan nasional ing 
tanah2 djadjahan lan setengah djadjahan. Kapisan, tumrap kapital¬ 
isme dunja bab iku sawidjining anteman kang abot lan dadi pra- 
tanda rontoge tatanan kolonial imperialisme, sarta wis nganakake 
owah2an kang gede banget tumrap imbangan kekuwatan ing dunja. 
Kapindo , deweke dadi tjonto tumrap kias buruh lan Rakjat ing 
tanah djadjahan lan satengah djadjahan. Revolusi Tiongkok mi- 
nangka bukti manawa kamenangane revolusi bisa direbut jen duwe 
sjarat warna 3 ; anane pambangunan Partai Komunis kang santosa, 
anane panggalangan front panunggal nasional kang kuwat, lan pa- 
djuwangan agagaman sing kuwat kanggo nglawan kontra-revo- 

lusi. Kias buruh Indonesia uga ndjupuk piwulang kang akeh saka 
pangalamane Revolusi Tiongkok, 

Ing waktu samengko kakuwatan2 Sosialisme lan demokrasi 
wis saja kuwat, lan kapitalisme sangsaja ringkih. Ana ing kahanan 
k&ng kaja mangkono iku dudu prakara kang mokah jen nggajuh 
Sosialisme iku bisa kanti tjara damai, ianti tjara parlementer (tjara 
padjuwangan liwat Dewan Perwakilan Rakjat). Rakjat kang di¬ 
pimpin denintj Partai Komunis bisa ngrebut swara kang akeh dewe 
kang bakuh ana ing parlemen, lan sabandjure parlemen diwalik 
dadi badan kang ngawula marang kapentingane Rakjat. Jen ka¬ 
hanan* kang mengkono iku dibarengi karo gerakane Rakjat pakarja 
kang revolusioner, ing kono bakal bisa diwudjudake sjarat2 kanggo 
nggajuh Sosialisme kanti tjara2 damai. Tjara2 kang kaja mangkono 
iku pantjen bisa tinemu ing nalar, lan pantjen diwudjudake dening 
kaum Komunis, 

‘Tjara2 lija kang uga bisa kalakon, kajata ing nagara2 kang 
ing kono kapitalisme isih kuwat lan nduweni prabot penguwasaning 
nagara kajadene militer lan polisi kang gede : ing kono kaum reaksi¬ 
oner wis mesti bakal nganakake panglawan kang kuwat. Ana ing 
kahanan kang kaja mangkono Sosialisme kapeksa diwudjudake 
nganggo tjara padjtiwangan kias kang santer. Dadi, kaprije mung- 
guh tjara kang bakal ditempuh kanggo mudjudake Sosialisme iku 
uga gumantung marang burdjuasi. Sadjrone mbudidaja supaja So¬ 
sialisme diwudjudake kanti tjara damai, kaum Komunis uga kudu 
t£nsah sijaga kanggo ngadepi jen kapeksa kudu nempuh tjara ora 
damai. Saja kasil anggon kita ngorganisasi Rakjat kanti tjara kang 
revolusioner, dalan damai iku dadi saja djembar. 

Nangifrg, tjara* apa kang arep ditempuh kanggo mudjudake 
Sosialisme, sjarat sidji kang ora bisa ditinggal, jaiku : pimpinane 
kias buruh lan anane Partai Komunis. Tanpa pimpinane kias buruh 
lan Partai Komunis t t&ngeh bisane nggajuh anane masjarakat So¬ 
sialis. 


III. Nglawan Revisionisme Modern . 

Sjarat penting kanggo neguhake front internasional anti-kolo- 
nial, padamen lan Sosialisme, jaiku panunggal kang gembleng 
tumrap Gerakan Komunis Internasional. Ing wektu iki gerakan 
sosialis internasional (soska internasional) wis ora katjonggah ma- 
neh ndajani massa kaum buruh kanggo metjah GBI. Ananging saiki 
revisionisme modern kang diwakili dening Tito dalah LKJ (Liga 
Komunis Jugoslavia)-ne mudjudake babaja kang luwih dening 
mutawatiri tumrap panjawidjine Gerakan Komunis Internasional. 
Ngenani babagan iki Deklarasi Petemone Partai2 Komunis lan 
Buruh ing Moskow nalika taun 1957 wis mratelakake mangkene : 
”Babaja kang luwih dening gawat ing waktu iki jaiku revisionisme 

utawa tembunge lija oportunisme tengen kang dadi pangedjawan- 
tahane ideologi burdjuis kang gawe lumpuhe tekad revolusionere 
kias buruh lan kang nuntut supaja kapitalisme dilestarekake utawa 
dipulihake". 

Miturut revisionisme modern, kapitalisme iku kena dipes- 
tekake jen bakal owah dadi sosialisme, anggere kias buruh tjukup 
ndesek praboting nagara burdjuis. Tegese, kias b^ruh wis ora 
perlu maneh nganakake revolusi sosialis, ora perlu mbangun dik- 
tatur-proletariat. Iki ateges kias buruh dilutjuti gagaman teorine, 
jaiku Marxisme-Leninisme kang revolusioner. Lan tanpa^ tepri re¬ 
volusioner tangeh lamun kias buruh bisa nggajuh kamenangan. 
Sabandjure, revisionisme duwe tudjuan ngganti Partai Komunis 
kang dadi Partai plopor tumrap Rakjat, dadi badan utawa kum¬ 
pulan kanggo debat kang ora ketjonggah lan ora duwe kapentingan 
kanggo mimpin revolusi. Dadi tumrape kias buruh, nampa revision¬ 
isme modern ateges ora andjuwangake Sosialisme, kosokbaline 
nglestarekake panguwasape kias burdjuis. 

Tumrap kias buruh lan Rakjat pakarja ing nagara sosialis, 
revisionisme LKJ iki mudjudake babaja tumrap kubu sosialis. LK] 
mratelakake manawa deweke manggon ana ing sadjabaning kubu 
sosialis lan kubu imperialis, Deweke mitenah manawa Uni Sovjet 
iku "imperialisme” manawa Uni Sovjet iku nindakake "intervensi 
sadjroning nagara” tumrap nagara2 sosiajis lijane, Sarana pite- 
nahan2 kang kaja mangkono iku kaum revisionis LKJ mbudidaja 
supaja sajuk sabijantu ant^rane nagara2 sosialis kang darbeni se¬ 
mangat internasionalisme proletar diganti karo sasambungan lumrah 
kang lalandesan sovinisme burdjuis. c ^ * 

Ing nagara2 Asia lan Afrika revisionisme modern-e Tito iku 
mbudidaja supaja bisa njebar bibit2 papetjahan sadjroning front 
internasional anti-kolonialisme lan sutresna damai. Deweke mbudi¬ 
daja ngedohake nagara2 Asia lan Afrika saka kubu sosialis. 
Deweke mbudidaja mantjing2 supaja nagara2 iki mbangun "Blok 
ketelu" karo deweke. Sabandjure revisionisme LKJ ngadu nagara2 
Asia sidji lan sidjine; upamane, deweke uga gawe blok karo Turki 
kang arane pasekuton Balkan kang ngantjam kaslametane nagara 
Irak lan sapanunggalane. Kadjaba saka iku deweke mbudidaja 
metjah front panunggal nasional ing nagara2 Asia lan Afrika, kanti 
tjara ngala-ala Partai2 Komunis kang setya marang Marxisme- 
Leninisme. 

Wis mesti bae pambudidaja2 kang kaja mangkono iki muta- 
watiri tumrap manunggale front internasional anti kolonial, pada- 
men lan Sosialisme. Ananging deweke uga mutawatiri tumrap 
kamardikane nagara2 Asia lan Afrika, amarga bisa ditjaplok maneh 
dening imperialisme dadi tanah-djadjahan. 

Mula saka iku tumrap kaum Komunis sadunja, padjuwangan 
kanggo kamardikan, padamen lan Sosialisme, ora bisa di-pisah2-ake 
karo padjuwangan kang teguh nglawan revisionisme modern. 

Sadjroning badjuwang nglawan revisionisme modern, padju- 
tangan nglawan subjektivisme burdjuis tjilik ora kena dilalekake 
senadjan mung sakedep netra, PKI «rip ana satengahing samudra 
burdjuis tjilik. Mula saka iku babaja penjakit dogmatisme utawa 
penjakit kepingin nindakake pangalaman ing daerah lija tanpa di- 
tjotjokake karo sjarat2 kang tinemu ana ing panggonane dewe2 
iku, tansah ana bae, Samono uga lalara empirisme kang mung 
arep ^umende marang pangalamane dewe, ora gelem sinau teori lan 
pangalaman saka wong lija. 

Ngenani bab iki-ana ing lapuran umum Kawan Aidit marang 
Kongres Nasional kang kaping enem PKI ngandarake manawa : 

".wigati banget nindakake bab rong warna iki : kapisan, 

nggagulang warga Partai supaja sadjroning mamilah kahanan po¬ 
litik lan sadjroning ngukur kakuwatan klas2 migunakake tjara 
Marxis-Leninis. Tegese kita nglawan pamilah lan petungan kang 
ditindakake kanti tjara subjektif. Kapihdo, mimpin supaja pikirane 
para warga diarahake menjang panlitf lan sinau ing babagan sosial 
lan ekonomi supaya bisa nentokake taktik padjuwangan lan tata 
karja, lan kanti mangkono mitra2 kita bisa ngerti manawa kasa- 
lahan kang ditindakake sadjroning nganakake panliti tumrap 
sawenehing kahanan kang njata iku bakal bisa gawa katliwenge 
1tiitra2 iku ana ing angen2 lan avonturisme.” 

IV. Ajahan kang luwih wigati tumrap GBI ing 
wektu §amengko jaiku mbela padamen . 

Kapentingan Rakjat ing saben nagara sarta kabeh umat ma- 
nungsa^ing waktu §aiki jaiku ndjamin anane karukunan kang 
langgeng. 

Ing nagara2 sosialis kaum Komunis lan Rakjat pakarja lagi 
badjuwang mbangun masjarakat kang tata-rahardja, masjarakat 
kang ing djerone wis ora ana pangisepan manungsa tumrap 
manungsa maneh. Deweke lagi pacla mbangun Sosialisme lan 
Komunisme, kang tumrap Rakjat ateges : katjukupan sandang lan 
pangan , djaminan karja lan djaminan jen wis ndungkap tuwa, 
d jaminan oleh didikan kang pantes. Deweke uga badjuwang kanggo 
mudjudake karukunan lan paseduluran kang langgeng ing antarane 
kabeh bangsa. Kanggo nggajuh tjita2 iki, nagara2 sosialis mbutuh- 
ake padamen dunja kang langgeng. 

Ing nagara2 Asia, Afrika lan Amerika Latin, kang ana sadja- 
baning kubu sosialis, Rakjat wis lan lagi badjuwang supaja uwal 
saka blenggu pendjadjahan, nglawan imperialisme, Saiki imperial¬ 
isme mbudidaja njuled peperangan anjar supaja nguwasani nagara2 

Asia, Afrika lan Amerika Latin maneh, Mula saka iku padju- 
wangan kanggo kamardikan nasional kang sampurna ing tanah2 
djadjahan lan satengah djadjahan uga ateges padjuwangan kang 
tumudju menjang padamen kajadene padjuwangane Rakjat Indo¬ 
nesia ngrebut Irian Kulon saka tangane imperialisme Walands>, 
Sawise tudjuwan iku kagajuh,-deweke kapengin mbangun nagarane 
dewe2 kanggo mungkasi kahanan kang sarwa kari lan mlarat. 
Kanggo ngajadi tudjuwan iki deweke uga pada mbutiihake pada¬ 
men kang langgeng. Mula saka iku ngenani sasambungan inter¬ 
nasional tumrap nagara2 iku mau. Partai Komunis mbudidaja su- 
paja politik urip masjarakat kanti rukun iku bisa katmdakake, 
jaiku : k mm a i- k in u vm atari ing bab wutuhing tlatah lan kawisesan , 
ora njevang , ora njampuri utusan sadjroning nagara nagata sidji 
lan sidjine , pada2 sadradjate lan pada genti nguntungake, sarta 
sadjedjeran kanti rukun . Ing nagara2 iki padjuwangan kang tumu¬ 
dju marang padamen iku dadi sidji karo padjuwangan nglawan 
imperialisme, amarga angger isih ana imperialisme, bakal tansah 
ana pambudidaja2 kanggo mbalekake panguwasane kaum imperialis 
ana ing negara2 tilas djadjaTiane. Gegandengan karo padjuwangan 
mbelani padameft iku ana ing Lapuran Umum marang Kongres 
Nasional PKI kang kaping enem. Kawan Aidft medarake : ”Sa- 
kabehing kakuwatan anti-kolonial, kakuwatan padjuwang2 pada¬ 
men lan kakuwatan sosialis iku mudjudake front internasional kang 
djembar njumrambahi sakabehing nagara, kanggo ngadepi mungsuh 
sawidji, jaiku imperialisme dunja kang dibenggoli dening Amerika 
Sarikat", 

Ana ing nagara2 imperialis dewe kias buruh lan Rakjat uga 
gemes karo peperangan lan sutresna padamen, Deweke wis nganti 
ambal kaping pindo ngalami kaprije pahit-getire lan sipat pangru- 
sake babaja kang dituwuhake dening peperangan iku. Tek^ne saiki 
tataran uripe sangsaja mlorod lan padjeg2 .kang dadi sanggane 
sangsaja abot. Iki mau amarga saka anane pambudidaja2-ne kaum 
imperialis kanggo njamektakake perang sarana nganakake militer- 
isasi ekonomi. Ing nagara2 iki padjuwangane Partai2 Komunis kang 
tumudju marang Sosialisme Qra bisa dipisahake karo padjuwangan 
kanggo padamen nglawan pasamektan perang, padjuwangan kang¬ 
go undaking bajaran lan ilange padjeg2 peperangan. 

Mula saka iku ana ing sawidjining patemon ing Moskow rikala 
taun 1957 kang ditekani dening 12 Partai2 Komunis lan Partai 
Buruh saka ing nagara2 sosialis wis diputusake sawidjining De¬ 
klarasi antara lija njetakake : ”Partai2 Komunis nganggep padju¬ 
wangan kang tumudju marang padamen iku kajadene ajahan kang 
luwih dening wigati. Deweke bebarengan karo sakabehing keku- 
watan sutresna damai bakal mbudidaja kanti ngetog sakabehing 
karosan kanggo njegah peperangan. 

Apa petang iku bisa ditjegah ? 

Marxisme ngandarake manawa angger isih ana imperialisme, 
sumber ekonomi tumrap petjahe peperangan iku ana. Perang im- 
" perialis petjah djalaran nagara2 imperialis pada rebutan monopoli 
pasar lan barang2 bakalan, rebutan nguwasani tanah2 djadjahan 
kang iuwih djembar, Nanging bab iki ora kok ateges manawa pe¬ 
perangan ikir sawidjining babaja kang ora bisa ditjegah. Perang 
Dunja kang I pantjen ora bisa ditjegah, Nalika samana kapitalisme 
isih dadi tatanan tunggal ing dunja, Imbangane kakuwatan inter¬ 
nasional isih nguntungake pihak imperialis, mulane deweke isih 
bisa njuled peperangan tanpa ana sing ngalang-alangi, Kakuwatan 
kias buruh lan Rakjat kang sutresna damai ing saindenging dunja 
nalika samana durung sepiroa gedene, mulane ora bisa njegah 
utawa ngendegake perang dunja kang kapisan, Mung ing Rusia 
kakuwatan kias buruh lan Rakjat pakarja ngluwihi tinimbang ka¬ 
kuwatan reaksioner kang nduweni napsu perang, Ing kana kias 
buruh lan Rakjat kang kang dipimpin dening partai Komunis ka- 
lakon bisa nganakake Revolusi Sosialis Oktober Agung ana ing 
taun 1917, ngendegake peperangan lan mbangun Sosialisme. 

Perang dunja kang kaping pindo uga petjah dadi perang im¬ 
perialis , lan kakuwatan padamen dunja ora kaduga njegah. Dja- 
larark nalika samana tatanan kapitalisme isih nguwasani perangan 
kang gede dewe tumraping dunja iki, mangka tatanan Sosialisme 
lagi ana ing sanegara, jaiku Uni Sovjet. Dadi kakuwatane kias 
buruh lan Rakjat kang sutresna damai Ing saindenging dunja isih 
meksa dunjng tjukup gedene kanggo njegah petjahe perang iki, 
Nanging kakuwatam iki wis tjukup ndajani kanggo ngowahi wa- 
taking paperangan. Luwih2 sawise Uni Sovjet melu perang. Marga 
saka pimpinane Partai ^Komunis mula Rakjat sadunja bisa ngowahi 
wataking perang dadi perang Rakjat kang Demokratis nglawan 
fasisme. Saka paperangan iki wusanane lahir nagara Demokrasi 
Rakjat ing Eropa Wetan lan ing Asia, kang sabandjure nagara2 
iki manunggal karo Uni Sovjet mudjudake kubu sosialis. 

Saiki kakuwatan front internasional anti-kolonial lan sutresna 
dami wis ngungkuli kakuwatane imperialisme lan paperangan, Ana 
ing lapurane kang ditudjokake marang Kongres Nasional PKI kang 
kaping enem, Kawan Aidit ngandarake: “Saiki-iki meh 1.000 juta 
saka pandunung dunja urip ana ing nagara2 Sosialis, kang 700 juta 
ana ing nagara2 kang lagi bae mardika kang anti-imperialis kaja- 
dene Indonesia, India, Irak, Birma, Mesir, lan sapanunggalane, 
kang 600 juta lagi badjuwang kanggo ngrebut kamardikan nasionale 
nglawan imperialisme, lan mung kari 400 juta sing manggon ana 
ing nagara2 imperialis kajadene Amerika Sarekat, Inggeris, Peran- 
tjis, Belgia lan Itali, lan sapanunggalane. Ananging saka sing 400 

juta iki saperangan kang gede dewe lagi ngajadi adjuwang-revo¬ 
lusioner nglawan imperialisme lan kapitalisme. 

Kadjaba saka iku uga ana kakuwatan Rakjat demokratis kang 
sipate internasional : ing waktu iki Gabungan Sarekat buruh Sa- 
dunja (GSS) wargane ora kurang saka 160 juta; Gabungan Pe¬ 
muda Demokratis Sadunja (GPDS) sumebar ana ing 95 nagara 
lan wargane ana 87 juta ; Gabungan Wanita Demokratis Sadunja 
(GWDS) wargane 81 juta. Uga gerakan padamen mundak dina 
mundak kuwat lan djembar tebane. Gerakan iki njumrambahi 
wong2 kang sedje agamane lan kajakinan politike, kang uga warna2 
kalungguhane, ana mahagurune, pangusaha2, lan djendrsJ2 v dadi 
gerakan iki dadi djembar banget tebane. 

Dadi sanadjan ta ing dunja iki isih ana imperialisme, imbangan / 
kakuwatan sing kaja mangkene iki bisa njegah paperangan iku. 
Nanging kita adja ngimpi-impi bisa nggajuh padamen jen imperi- 
alis ora kita lawan. Konperensi A-A ing Bandung nuduhake ma- 
nawa padamen iku ora bisa dipisah-pisahake karo kamardikan. 
"Manifes Padamen"-e Partai2 Komunis lan Buruh sadunja kang 
diputusake dening patemon antarane tanggal 16 tumekane 18 No- 
pember 1957, uga mratelakake kang kaja mangkono iku. Dadi, jen 
saupamane Rakjat ing nagara2 Djepang, Korea "'Kidul, Turki, Irak, 
Kuba, Indonesia lan lija2ne ora nglawan imperialisme, wis mesti 
imperialisme saja kurang-adjar lan padamen bakal saja adoh. Ngla¬ 
wan imperialisme kanti konsekwen iku dadu sjarat mutlak kariggo 
nggajuh padamen. Ja iki tugase GBI ing waktu saiki. 

Otote gerakam Rakjat 4 progresif ing saindenging djunja iku 
Partai Komunis. Ing waktu saiki Partai Komunis lan Partai Buruh 
(Komunis) wis madeg ana ing 83 nagara lan wargane ora kurang 
saka 33 juta. Saka 33 juta kaum Komunis iku sing 1,5 juta manggon 
ana ing Indonesia. Bab iki ateges menehi tanggungdjawab kang 
gede marang PKI supaja bisa menehi sumbangan kang luwih gede 
sadjrone nindakake ajahan sadjarahe kias buruh, jaiku : mimpin 
kakuwatan Sosialisme lan demokrasi ing saindenging dunja kanggo 
mudjudake tjita2 Marxisme. 

jumuriipi Revolusi Indonesia. 

L Bangsa Indonesia. 

O 

Indonesia iku dudu nagara tjilik, nanging nagara kang gede, 
Samono mau jen kawawas saka kehe djiwane pandunung lan saka 
djembaring fclatahing nagara. 

Bangsa Indonesia kepetung bangsa gede sing nomer 6 tumrap- 
ing dunja. Sing nomer sidji Tiongkok, nomer 2 India, nomer 3 Uni 
Sovjet, npmor 4 Amerika Sarekat lan sing nomer 5 Djepang. 

Tjatjah-djiwane nalika tahun 1955 ana 84 juta, kang sumebar 
ana ing sa-pirang2 pulo, kajata ing pulo Djawa 54 juta, ing Su¬ 
matra 12 juta, ing Sulawesi 6 juta, ing Nusa Tenggara 5,5 juta ing 
Kalimantan bagejan Indonesia 3,5 juta, ing pulo2 Maluku 0,7 juta. 

Indonesia iku nagara kapulowan kang madeg saka pulo2 gede 
lan tjilik kang ewon tjatjahe. Djembare tikel 54-e Nagara Walanda, 
tikel 5-ne Djepang lan tikel pindone Pakistan, Wiwit saka pinggir 
wetan dewe tumekane pinggir kang kulon dewe kira2 pada karo 
adohe pasisir wetan nganti pasisir kulone Amerika Sarekat. 

Pulo2 Indonesia lemahe loh banget. Pulo Djawa malah kape- 
tung tanah kang eloh dewe ing dunja. Mula saka iku wiwit bijen 
mula ing nagara kita tegal-sawah wis akeh ditindakake, 

•> Bangsa Indonesia iku bangsa kang dumadi luwih saka 100 

stikubangsa. Apata sababe kok nganti kaja mangkono ? 

Kira2 1.500 taun sadurunge Masehi utawa kira2 3.500 taun 
kang wis kapungkur, bangsa Indonesia kang saiki durung ana ing 
Indonesia. Nalika samana luluhure bangsa Indonesia isih ngumbara 
ana ing tlatah lor, jaiku daratan Asia kang sisih kidul, Djalaran 
anane paperangan lan sebab2 lija kajadene kakurangan pangan, 
babaja cilam, bandjir gede, lan lalara kang nular, mula luluhure 
bangsa Indonesia iku bandjur ninggalake daratan Asia, sarana mi- 
gunakake prahu, kang saja suwe saja adoh. ngGone ngalih me- 
njang ing pulo2 ing sisih kidul, tjarane kanti grudugan lan lumintu, 
lan lalakon kaja mangkono iku tumindak suwe banget. Wusanane 
wong2 iku pada sumebar ana ing sakabehing pesisir Indonesia, 

Nanging nalika samana pulo2 Indonesia ora suwung, sabab 
ana pribumi "Asli”. Pribumi "asli” iku ora gelem diesuk dening 
wong2 mantja kang pada teka saka tlatah lor iku, Ing sakawit pri¬ 
bumi "asli” iki nglawan. Jen katanding karo pribumi2 asli iku 
luluhure bangsa kita mau gagamane wis luwih sampurna. Deweke 
wis migunakake gagaman wesi kang sarwa landep, kaja dene 
tumbak, gandewa, panah lan sapanunggalane. Mangka pribumi 
"asli" gagamane mung tulup karo panah tjilik kang mawa wisa. 
Luluhure bangsa kita wis pada pinter nanandur, mangka pribumi 
"usir uripe mung gumantung karo pametune alas. 

Sawise ma-abad2 suwene, pungkasane pribumi "asli” lan kaum 
mantja kang pada naneka iku bisa urip babarengan. Dene sing te- 
tep ora gelem urip babarengan pada mlaju menjang papan2 kang 
mentjil. Ing babagan iki ora ana prakara djadjah-djinadjah antara w 
luluhur kita karo pribumi "asli**, d jalaran tekane para luluhur kiia 
mau mung amarga kadereng saka butuh papan anjar kanggo ngles- 
tarekake uripe, djalaran ana ing panggonan lija wis kadesek, 

Dadi, bangsa Indonesia kang saiki iki asal-usule sabrajat, te- 
gese : bangsane, basane, lan kabudajane luluhur kita iku tunggal 
sabrajat saka daratan Asia kang sisih Kidul, Sawise tekan i^ig In¬ 
donesia uripe bandjur pada mrentja-mrentja miturut pulo2. Ana 
ing pulo2 iku isih kapisah-pisah maneh dening gunung2, kali2, 
lan rawa2 kang gede, Djalaran pisah kaja mangkono kang ma- 
abad2 suwene iku mula bandjur timbul sukubangsa2, kanti basa2, 
tlatah2 lan kabudajane dewe2. Kedjaba sukubangsa2 iku, ing sa- 
droning bangsa Indonesia saiki ana unsure lija, jaiku katurunan 
mantja. * 

Prakara2 kang ngenam sukubangsa2 iki mung bisa dirampung- 
ake sarana politik hak pada2 tumrap sakabehing sukubangsa, ora 
preduli sukubangsa gede utawa tjilik. Soal warga nagara katurunan 
mantja mung bisa dirampungake sarana nindakake politik hak 
pada2 tumrap sakabehing warga nagara, ora preduli katurunan 
"asli" utawa katurunan mantja. 

II. Revolusi Indonesia . 

* 

Sadurunge Revolusi Agustus 1945 Indonesia iku djrdu nagara 
kang salawase didjadjah. Sadurunge didjadjah Walanda nagara 
kita iku mardika lan mandireng pribadi . Malah miturut sadjarahe, 
sadurunge kolonialisme Walanda iku kuwasa, nagara kita tau ma¬ 
nunggal ing wawengkone sawidjining pangirwasa, ana mg abad 
kang kaping 14, jaiku kawengku dening Kradjan Madjapahit kang 
agung lan kang duwe sasambungan kang raket karo Tiongkok lan 
India. « 

Ana ing taun 1596 kapal2 dagange Walanda teka ing Indo¬ 
nesia. Ana ing taun 1602 Walanda ngedegake maskape dagang 
kang didjenengake VOC, Taun 1800 VOC dioper dening pame- 
rintah Walanda, lan wiwit nalika iku Indonesia didjadjah dening 
nagara Walanda. 

Nanging ora kabeh tlatah bisa ditelukake dening pandjadjah 
Walanda. Ana ing ngendi2 panguwasane Walanda mrangguli pa~ 
nglawane Rakjat, kajata perang ing Maluku nalika ing taun 1817 
kang dipandegani dening Pattimura, perang ing pulo Djawa taun 
1825 — 1830 kang dipimpin dening Diponegara, perang ing Mi¬ 
nangkabau taun 1830 — 1839 kang dipimpin dening Imam Bondjol. 

Dene perang ing Atjeh bisa ''disirep'’ sawise tumindak kira2 sa- 
djrone 40 taun terus-terusan, jaiku saka taun 1873 — 1913. 

Kanti lahire nasion Indonesia wiwit awale abad kang kaping 
20 panglawane Indonesia marang panguwasane Walanda owah 
slpate dadi panglawanan asipat nasional. Kaum buruh sepur nge- 
degake kumpulan SS Bond ana ing taun 1905, sabandjure mbangun 
VSTP (Perkumpulan Buruh Sepur lan Trem) ana ing taun 1908. 
Ana ing taun iki uga Budi Utama madeg, kang mrUtandani anane 
Panggregah nasional Indonesia, Sabandjure ana ing taun 1911 ma¬ 
deg Sarekat Dagang Islam Indonesia, kang ana ing taun 1912 
mandjalnia dadi Sarekat Islam, Ana ing taun 1914 ISDV (Perkum¬ 
pulan Sosial Demokratis Hindia) diadegake, jaiku organisasi politik 
kang pisanan kaum Marxis Indonesia. Ana ing taun 1918 diadeg¬ 
ake "Radicale Concentratie", kang mratandani madjune gerakan 
kamardikan nasional Indonesia, 

Nalika tanggal 23 Mei 1920 ISDV ganti djeneng dadi Partai 
Komunis Indonesia (PKI), Sawise PKI madeg, gerakan nasional 
Indonesia sangsaja tjepet madjune. Sadjroning taun 1926 1927 

kalakon anane pembrontakan Rakjat,? kang mudjudake pambron- 
takan nasional kang kapisan, Sanadjan ora bisa nggajuh tudjuwane, 
nanging pambrontakan iku bisa ndeder kajakinan tumrap Rakjat 
Indonesia, manawa panguwasane pandjadjah Walanda bakal bisa 
dirujbuhake, ^ 

e Ing tahun 1928 lahir "Sumpah Pemuda", jaiku tekad pemuda 
Indonesia kanggo njatakake manawa duweni bangsa, basa lan ta¬ 
nah wutah getih sidji jaiku Indonesia, 

Ing tahun 1933 petjah pemberontakan ing kapal perang Wa¬ 
landa "De Zeven Provincien". sing dipimpin dening kelasi2 Indo¬ 
nesia lan Walanda. 

Antarane taun 1£42 tumekane madyane taun 1945 Indonesia 
didjadjah dening kaum militeris Djepang, Ora beda karo kaum pan¬ 
djadjah Walanda, Rakjat Indonesia uga nganakake panglawan 
kang tanpa kendat marang Djepang. 

Sarana proklamasi kamardikan tgl. 17 Agustus 1945 bangsa 
Indonesia ngumumake dadi bangsa kang mardika lan ngadegake 
sawidjining Republik kang demokratis. Republik Indonesia enggal 
nanggulangi serangane mungsuh, jaiku tentara Inggris lan Walanda 
kang dibijantu dening imperialis Amerika, Nanging perdjandjian 
KMB kang ditandatangani ana ing sadjroning sasi Nopember 1949 
dening Hatta lan pihak Walanda kang didalangi dening imperialis 
Amerika dadi djalarane Indonesia ora mardeka 100% maneh, Indo¬ 
nesia dadi nagara satengah djadjahan. Tegese, Indonesia duwe hak 
mrentah awake dewe, nanging sumber kakajane kang penting2 lan 
urusan2 padagangan Indonesia saperangan gede isih dikuwasani 
dening imperialis Walanda, 


Wiwit perdjandjian K.M.B. ditanda-tangani, P.K.I. wis ngla- 
wan lan ngadjak Rakjat nglawan perdjandjian sing kianat iku. 
Marga anane desekan2 kang tanpa kendat saka Rakjat iku mulane 
perdjandjian KMB dibatalake, jaiku ana ing kawitane taun 1956. 
Nanging pambatalan iki durung katindakake kanti tumemen, Pa- 
ngoperan perusahaan2 Walanda nalika ing pungkasane taun 1957 
kang klebu ana ing rerontjening padjuwangan mbebasake Irian 
Kulon iku nduweni makna kang wigati banget tumrap pambatalan 
KMB iki. 

Kadjaba panguwasane imperialis Walanda, Amerika, Inggris, 
Kuomintang lan lijane ana ing babagan ekonomi, ing Indonesia uga 
isih ana tuwantanah2 kang ngisep kaum tani, nganti gawe mlarate 
saperangan gede dewe tumrape kaum tani, 

Rakjat Indonesia saiki lagi badjuwang kanti tangguh kang tu~ 
mudju kanggo nguwalake Indonesia saka sakabehing imperialis, su~ 
paja Indonesia dadi nagara kang mardika temenan, lan mbebasake 
kaum tani saka panindesane tuwantanah, kaja kang dimaksudake 
dening Revolusi Agustus 1945. 

Kang dadi papalang tutnrap padjuwangane Rakjat Indonesia 
iki jaiku sakabehing imperialis , kang luwih baku jaiku imperialis 
Walanda lan Amerika, kaum komprador (kan§ dadi bau sukune 
kaum imperialis), lan kaum tuwantanah . Imperialisme Walanda iku 
mungsuh kang nomer sidji tumrap Rakjat Indonesia, dene imperialis 
Amerika iku mungsuh kang luwih dening mbabajani.^Ija papalang2 
iki kang diintjer dening padjuwangane Rakjat Indonesia. Pap&~ 
lang2 iki dadi mungsuhe Rakjat Indonesia , mula saka iku deweke 
dadi tudjuwan serangan lesaning revolusi Indonesia. Sakabehing 
kakuwatane Rakjat Indonesia kudu ditudjokake marang sasaran2 
iki. 

Klas2 lan lapisan2 kang endi bae saka Rakjat Indonesia kang 
kaduga nglawan imperialisme lan feodalisme" 4kaum tuwahtanah), 
kang kaduga badjuwang kanggo ngrampungake tuntutan2 Revolusi 
Agustus 1945 nganti tapis ? Ngrembug bab iki ateges ngrembug 
kakuwatan2 kang njurung Revolusi Indonesia ing waktu iki. 

Ing masjarakat Indonesia saiki ana klas2 utawa golongan2 
pandunung kaja kang kasebut ing ngisor iki: 

a. Kaum tuwantanah t Kaja kang wis diterangake ing duwur iku 
kapetung kakuwatan kang ngalang2-i madjune Revolusi Indo¬ 
nesia. Dadi kaum tuwantanah dudu kakuwatan njurung Revo¬ 
lusi Indonesia. 

b. Kaum burdjuis Indonesia ; Ana sing komprador (agen) tumrap 
imperialis, ana kang dudu komprador. Kang dadi kompradore 
imperialis kaja sing wis diandarake ing duwur iku dadi papa¬ 
lang tumrap revolusi. Kang dudu komprador kita arani bur- 
djuasi nasional, Burdjuasi nasional watake ora adjeg, umume 

nglawan imperialis lan tuwantanah, nanging mamang lan bisa 
uga ngianati Revolusi, Sanadjan burdjuasi nasional dudu ka~ 
kuwatan kang n j urung Revolusi, nanging kaum Komunis ndu- 
weni kuwadjiban njurung kanti tjara apa bae supaja pada ge- 
? lem babarengan karo kaum progresif nglawan imperialisme lan 
feodalisme, 

c, Maneka warna buvdjuis tjilik salijane kaum tani: llmume kaum 
tani kalebu burdjuis tjilik. Nanging uga ana burdjuis tjilik sa¬ 
lijane kaum tani, kajadene kaum mlarat kota kang ora adjeg 
pagawejane, kaum intelektuil, sudagar2 tjilik, tukang2 kagunan 
’t angan, kaum pakarja mardika, para misaja iwak lan sapanung- 
galane. Klas2 utawa golongan2 iki ditindes dening imperial¬ 
isme, feodalisme lan burdjuasi, mulane deweke konsekwen mi- 
hak marang revolusi. Deweke dadi sakutune proletariat kang 
bisa dipertjaja. 

d. Kaum tani: Tjatjahe kaum tani iku 60% nganti 70%-e pandu- 
nung Indonesia. Kang kita maksudake kaum tani bakune jaiku 
kaum tani mlarat lan kaum tani s^deng, kang tumrap pandu- 
nung desa tjatjahe gede dewe. Golongan iki uripe ditindes 
dening imperialisme, feodalisme lan burdjuasi. Kaum tani dadi 
sakutu sing kena dipertjaja banget lan dadi perangan kang 
baku tumrap kakuwatan Revolusi Indonesia. 

*Kadjaba iku ana kaum tani sugih, Jkang bisa melu nglawan 
imperialisme lan bisa duwe sikep netral marang padjuwangan re¬ 
volusioner nglawan tuantanah, Nanging kakuwatan iki dudu ka¬ 
kuwatan kang njurung revolusi. 

d. Kaum proletar Ing Indonesia iku kaum buruhe kira ana 6 juta 
lan jen dietung nganti tekan kulawargane tjatjahe bisa nganti 
kurang luwih ndungkap 20 juta utawa meh 25%-e sakabeh ing 
paniunung. Papan njambutgawene kaum buruh Indonesia iku 
kajata : pangangkutan, pabrik, bengkel, pamelikan, palabuhan, 
industri tjilik lan kagunan tangan, pakebonan, pangalasan lan 
sapanunggalane, Kadjaba kaum buruh ing kuta lan ing desa 
kaja kang kasebut ing duwur iku, ing padesan uga ana buruh 
tani kang ma-juta2 tjatjahe, jaiku pandunung desa kang umume 
pada ora nduwe lemah lan piranti tatanen lan kang uripe saka 
adol tanaga karja ana ing desa. 

Kias buruh Indonesia ditindes dening imperialisme, feodalisme, 
lan kapitalisme (burdjuasi) kanti daksija banget. Kahanan iki ma- 
rakake kias buruh Indonesia nduweni sikep kang luwih kendel lan 
luwih tumemen ana ing sadjroning padjuwangan revolusioner 
katimbang karo klas2 lijane. Kias buruh Indonesia duwe kwalitet 
kang betjik banget. Kagawa saka lapangan njambutgawene iku 
mau, kias buruh dadi kias kang kadisiplinane ora ana sing madani, 

lan djalaran ora duwe alat2 produksi, deweke dadi kias sing konse- 
kwen dewe adoh wawasane lan ora mentingake awake dewe. 

Kanti andaran tjekak kaja kang kasebut ing nduwur iku tjeta 
endi klas2 kang dadi pepalang lan endi klas2 kang dadi panjurunge 
revolusi Indonesia; Kadjaba iku uga dadi tjeta endi klas2 kang wa- 
take monga-mangu ing sadjtoning Revolusi Indonesia, Mungguh 
sing dadi papalange Revolusi Indonesia ana ing tataran sadjarah 
saiki jaiku : imperialis, kaum komprador lan kaum tuwantanah. 

Sing dadi panjurunge revolusi jaiku : kias buruh, kaum tani 
lan burdjuasi tjilik (salijane kaum tani). Golongan iku kabeh uga 
diarani: Rakjat Pakar j a. * ^ 

Dene sing ragu2 tumrap revolusi nanging uga bisa melu tjawe2 
ana ing revolusi jaiku burdjuasi nasional, 

Kabeh iku mau, jaiku kaum buruh, kaum tani, burdjuasi tjilik 
lan burdjuasi nasional, kita arani: Rakjat . 

Sadjroning padjuwangan nglawan tri-tunggal kang dadi 
mungsuhe Rakjat, jaiku kaum imperialis, komprador lan tuwanta- 
nah, proletariat Indonesia, kudu kaduga manunggalake kakuwatan 
Rakjat sing sa-gede2-ne, "kalebu kakuwatan burdjuasi nasional, 
Manunggalake sakabehing leakuwatan Rakjat iku kita arani ngga- 
lang front panunggal nasional, tegese nggalang kakuwatan tjatur 
tunggal, jaiku kaum buruh, kaum tani, burdjuasi tjilik lan burdjuasi 
nasional. 

Kakuwatan tritunggal iku kakuwatan anti-ftasional ''sing 
sangsaja ringkih. Kosokbaline, kakuwatan tjaturtunggal iku kaktf- 
watan nasional kang mundak dina mundak kuwat. Kakuwatan tri¬ 
tunggal bakal adjur lan musna, dene kakuwatan tjaturtunggal terus 
ngrembaka, c . 

Tjekake, kita wadjib mbudidaja murih menange tjaturtunggal 
lan ngalahake tritunggal iku, Iki mau dadi sjarat kanggp ngram- 
pungake tuntutan2-e Revolusi Agustus 1945"cganti sing tapis. Iki 
ateges njirnakake imperialisme lan feodalisme nganti tapis, kang 
iki mau minangka landesan tumudju marang Sosialisme lan Ko¬ 
munisme, Kabeh warga PKI kudu ngepti perkara kang baku tumrap 
revolusi Indonesia, jaiku mahami teorine PKI ing babagan Revolusi 
Indonesia lan kudu melu gijat nindakake tugas2-e kang sutji, njan- 
tosakake kanti tanpa ana kendate front panunggal nasional lan 
Partai Komunis Indonesia. 

Gagaman 

Kita Front Panunggal Nasional. 

- 0 Sawenehing ajahane PKI sing baku jaiku nggalang fron pa- 
nunggal nasional anti-imperialis kang alelandesdn pasekutone bu¬ 
ruh lan tani anti feodal sarta dipimpin dening kias buruh. 

Dene sasantine fron panunggal nasional, jaiku sasanti kang 
tumudju menangake tuntutan2-e Revolusi Agustus 1945 sing nganti 
tapis. Luwih akeh wong2 kang paham marang sasanti fron pa- 
nunggal iki, luwih betjik. 

Samangsa kita duwe pangerten kang bener lan migunakake 
gagaman kita fron panunggal nasional iku kanti tumemen, kena di- 
pastekake manawa kita bisa ngrebut kamenangan2 ing sadjroning 
padjuwangan lan tudjuwane revolusi mesti bisa kagajuh. 

Bab kang kaja mangkono iku wis diwedarake kanti widjang 
ana ing Programe PKI kaja mangkene ; 

"Rakjat Indonesia bakal kaduga mbangun sawidjining pame- 
rentahan Demokrasi Rakjat kang bakal nindakake program Demo¬ 
krasi Rakjat lan mimpin Rakjat tumudju marang kamenangan, 
mung jen ana fron panunggal nasional kang dibangun sarana lan- 
desan pasakutone buruh lan tani, lan dipimpin dening kias buruh 
lan fron iku mau dumadi saka gerakan Rakjat kang sa-djembar2-e 
lan saka padjuwangan revolusioner-e massa/* 

I. Wigatine fron panunggal nasional 

Mungstrh2 kita jaiku tritunggale imperialis, komprador lan tu- 
wantanah. - * 

Imperialisme, kajadene imperialis Walanda, Amerika lan Ing¬ 
gris, isih manggrok ana ing Indonesia. Deweke isih nguwasani pa- 
melikan, < kebon2, alat2 pangangkutan, bank2 lan sapanunggalane. 
Deweke isih ngebroki Irian Kulon, tansah nindakake gerakan sub¬ 
versif lan isih terus mbijantu grombolan pambrontakan "PRRI- 
Permesta", lan DI-TII ing babagan warna2. Deweke uga isih ndu- 
weni prabawa kanti utawa tanpa lumant;ar ing komprador-e ana ing 
babagan politik lan kabudajan. 

Panindese imperialis iku panindesan tumrap kabeh Rakjat 
Indonesia, dadi ora mung tumrap kias buruh bae, nanging uga tu¬ 
mrap kaum tani lan burdjuasi tjilik. Kaum burdjuis nasional uga 
dirugekake dening imperialisme. Mula saka iku, manunggale kabeh 
kakuwatan nasional iku penting banget lan perlu kanggo nggajuh 
kabebasan, uwal saka panindese imperialisme. Imperialisme bisa 
dikalahake jen kita nggalang fron panunggal nasional, jaiku fron 
panunggal antarane kaum buruh, kaum tani, burdjuasi tjilik lan 
bt^rdjuasi nasional. 

Kadjaba imperialisme lan kaum komprador, jaiku kaum bin> 
djuis Indonesia sing dadi bausukune kaum imperialis lan uripe 
gumantung marang pitulungane kaum imperialis, uga isih ana 
mungsuh kita lijane, jaiku feodalisme. Panindesan lan pangisepan 
feodal iku panindesan lan pangisepan kang katindakake dening 
tu wan tanah. Ana ing padesan kaum tuwantanah iku pada nguwa- 
sani lemah, njewakake lemahe marang kaum tani lan narik sewan 
tanah tjara feodal kang warna2 wudjude, kajata sewan tanah kang 
awudjud asil-bumi kanti tjara maro, mertelu, lsp., sewan tanah kang 
awudjud gawe rodi lsp., utang kang anakane duwur banget lsp. 
Dadi kaum tuwantanah iku bisane urip marga saka kangelajie lan 
kringete kaum tani, luwih2 kaum tani mlarat lan buruhtani ing 
padesan. Kadjaba saka iku kaum tuwantanah iku dadi sendejane 
kaum imperialis ana ing Indonesia. 

Dadi, kanggo ngrubuhake mungsuh2 kita, jaiku imperialis, 
komprador lan tuwantanah, klas2 sing duwe kapentingan tumrap 
kamardikan nasional kang sedjati lan demokratis, kang antMmpe* 
rialis lan anti^feodalisme, jaiku patang kias, kaum buruh, kaum tani, 
burdjuasi tjilik lan burdjuasi nasional kudu disawidjekake ana ing 
fron panunggaF nasional. Ja klas2 iki kang minangka kakuwatan 
sing saguh lan kaduga nglawan kakuwatan kaum imperialis lan 
feodal. Manunggale kabeh kakuwatan nasional iku sjarat kang 
tan kena ora kudu diwudjudake kanggo ngrampungake tuntutane 
Revolusi Agustus 1945 nganti tapis. 

II. Pzsekutom buruh lan tani minangka 
dadasaring Fron Panunggal Nasional- 

Kaum buruh lan kaum tani (kang dikarepake jaiku kaum tani 
mlarat lan tani sedeng) sarta kias burdjuis tjilik iku umume kias 
pakarja lan dudu pangisep. Dene kias burdjuis nasionak iku kias 
pangisep lan dudu kias pakarja. 

Pada dene kias pakarja, kaum buruh lan kaum tani sarta bur¬ 
djuasi tjilik umume ngalami tindesan kang akeh dewe saka imperial¬ 
isme, komprador lan feodalisme. Mulane deweke banget nggone 
duwe kapentingan tumrap llange imperialisme, komprador lan feo¬ 
dalisme. 

Antarane kias buruh lan kaum tani karo kias burdjuis nasional, 
— jaiku antarane kias pakarja karo kias pangisep — wis samestine 
jen ana kapentingan2-e sing tjatjengkahan. 

Nanging kadjaba ana kapentingan2-e kang tjengkah, uga ana 
kapentingan2-e kang pada. luwih2 sadjrone nglawan kaum impe¬ 
rialis asing. 

Program Partai ngandarake mangkene: 

"Pasekutone buruh lan tani dadi dasar — landesane padjuwangan 


Rakjat, deweke dadi pantjadan tumrap padjuwangane kabeh Rakjat 
sadjrone nglawan rnungsuh2 mantja, Mula, kanggo nanggung ka- 
menangane Rakjat, dalane ora ana lija kadjaba mbangun pasekuton 
, antarane buruh lan tani, pasekutone padjuwang2 kang ngerti, giat 
lan ka-organisasf \ 

Tanpa nggugah lan ngorganisasi kaum tani, jaiku 60% — 
70%-e panclpnung, langka kita bisa omong bab kamenangane 
Rakjat. 

mBangun pasekuton antarane kias buruh lan kaum tani iku 
mau 4 a di 0 ajahane kias buruh, luwih2 kaum Komunis. Ora lija ja 
kaum buruh kang nduweni ajahan nggugah lan ngorganisasi kaum 
tani. Iki ateges mbijantu lan mimpin padjuwangane kaum tani ngla- 
wan feodalisme supaja oleh panduman lemah utawa tuntutan2 ba- 
gejan sabendinane, kajadene tuntutan2 gerakan 6 : 4, gerakan 
ngedunake sewan tanah lan ngedunake anakan, gerakan ngedun¬ 
ake padjeg, nglawan gawean paksan, lsp, lsp. 

Dadi njambutgawe ana ing kalangane kaum tani, jaiku ana ing 
kalangane perangan sing gede dewe Rakjat Indonesia, ateges ngra- 
ketake pasekutone buruh lan tani. Ja mung sarana dalan iki kita 
bisa nguwatake padjuwangan anti-feodal lan nguwatake manung- 
galing kalangane kaum tani dewe. 

Pangalaman ing sadjrone Revolusi Agustus 1945 aweh pitu- 
duh,* manawa malika samana perangan sing gede dewe saka kaum 
tcsni iku durung kagendeng melu ambjur ana ing madyaning revo¬ 
lusi. Nalika samana pesekutone buruh o lan tani durung kabangun, 
kang tundone revolusi dadi gagal. 

mBangun pasekuton antarane buruh lan tani iku sawidjining 
sjarat kang ora kena ora kudu ditindakake, ora mung kanggo pa¬ 
djuwangan anti-feodal bae, nanging uga minangka dasar-lalan- 
desaning padjuwangan anti-imperialis. Ija iki sebabe mula paseku¬ 
tone buruh lan tani iku dadi dasar tumraping front panunggal na¬ 
sional, 

III. Kias butuh kudu mimpin front panunggal nasional . 

, Kias buruh iku kias sing anjar dewe tumraping sadjarah, adoh 
wawasane, ora mentingake awake dewe, manunggal, konsekwen 
lan disiplin. 

Papan njambutgawene kaum buruh iku marakake deweke du- 
we djenis2 kang sarwa betjik banget iku. Pabrik2 kapitalis marak¬ 
ake kaum buruh njambutgawe kolektif lan disiplin, Lan kagawa 
saka ora ndarbeni piranti produksi, sadjroning padjuwangan kias 
bt^ruh ora mentingake awake dewe, ora wedi jen bakal kelangan 
apa2 lan konsekwen. 

Kias buruh Indonesia ditindes lan diisep dening imperialisme 
(burdjuis mantja), feodalisme lan kapitalisme (burdjuis nasional) 
kanti kedjem banget, Ija kahanan2 iki kang gawe luwih konsekwene 
lan dadage , uga luwih tumemene kias buruh Indonesia ana ing «. 
djroning revolusi katimbang karo klas2 lijane, 

Sabandjure kita kudu n^elingi, manawa revolusi Indonesia iku 
revolusi burdjuis demokratis gagrag anjar utawa revolusi Demo¬ 
krasi Rakjat kang katudjokake kanggo nglawan imperialime, kaum 
komprador lan feodalisme. 

Revolusi Indonesia kang kaja mangkono iku ora bakal bisa 
nggajuh kemenangan jen ora dipimpin dening kias buruh. Ajahan 
kanggo mimpin Revolusi Indonesia ora bisa lija kadjaba dadi sang- 
gane kias buruh, 

Kanti pimpinan ana ing tangane kias buruh kamenangan kang 
sampurna gerakan utama revolusi nasional Indonesia dudu masja- 
rakat kapitalis lan nagara nasional kang mardika kanti pangajom- 
ane panguwasane burdjuasi, nanging masjarakat demokrasi gagrag 
anjar lan nagara nasional, kang mardika kang ingajoman dening 
panguwasane sakabehing kias kang revolusioner babarengan. 

Supaja kias buruh bisa mbengkas ajahan s^djarahe, jaiku mim¬ 
pin Revolusi Indonesia, Programe PKI aweh pituduh kaja mang- 
kene: "Kias buruh kudu mlopori padjuwangane Rakjat kabeh. 
Kanggo nggajuh tudjuwan iku kias buruh dewe kudu luwih aktif, 
ndidik awake dewe lan dadi kakuwatan *kang gede lan sed^r. 
Kias buruh ora mung nindakake padjuwangan kanggo mbetjikake 
uripe, deweke uga kudu nindakake ajahan kang luwih akeh lan 
duwur. Deweke kudu mbijantu padjuwangane klas2Jijane, kias 
buruh kudu mbijantu padjuwangane kaum 9 mtelegensija kanggo 
nggajuh hak-hake kang baku, padjuwangane burdjuasi nasional 
nglawan djor-djoran mantja, padjuwangane sakabehina Rakjat 
Indonesia kanggo nggajuh kamardikan kang c sampurna lan kabe- 
basan demokratis, Rakjat bisa nggajuh kamenangane mung jen 
kias buruh wis dadi kakuwatan kang bebas, ngerti, mateng ing 
babagan politik, ka-organisasi lan kaduga mimpin padjuwangane 
sakabehing Rakjat, ija mung jen Rakjat wis nganggep kias buruh 
iku dadi pemimpine”. 

Supaja kias buruh bisa dadi kakuwatan kang gede lan ngerti 
kias buruh kudu mempeng nggalang manunggaling kalangane kaum 
buruh, nggugah kaum buruh supaja nganakake aksi2 babarengan 
nglawan mungsuh2-e revolusi. 

Sarehne kakuwatan kang gede dewe tumrap revolusi Indonesia 
iku kaum tani, mula kuwadjibane kang kapisan lan kang baku ba¬ 
nget tumrap kias buruh kang mimpin revolusi, jaiku kudu bisa 
nggendeng kaum tani dadi sakutune ana ing fron panunggal na¬ 
sional. 

Supaja bisa kasil temenan nggone narik kaum tani dadi saku* 
tune kias buruh, tegese : supaja pasakutone buruh lan tani iku 
bisa maudjud, perlu anane kader2 Komunis kang akeh kang njam- 
butgawe ana ing desa, kader2 Komunis kang ngerti temenan ing 
^babagan gagandengan lemah ing desa lan tuntutan2 kang wis 
ndesek banget tumrap kaum tani. Kantj tjara mangkono iku kader2 
Komunis bisa mbijantu lan mimpin gerakan lan aksi2-ne kaum tani. 

Kadjaba saka iku, sadjrone nggalang front panunggal nasional 
kias buruh uga kudu duwe sikap kang maton ngenani soal agama 
lan sukabangsa, 

Sarehne isih ana kapertjajan marang agama kang mawarna- 
warna, mula ndjaga supaja agama adja nganti dianggo alasan 
kanggo metjah manunggale Rakjat iku dadi prakara kang penting. 

Ngelingi sukubangsa ing nagara kita kang sa-pirang2 tjatjahe 
iku, budidaja supaja nuwuhake sasambungan2 kang betjik lan pa- 
nunggale kang gembleng antarane sakabehing sukubangsa iku uga 
klebu bab kang wigati, Nindakake dasar hak pada2 lan dasar 
kurmat-kinurmatan antarane sakabehing .sukubangsa tanpa mawas 
gede-tjilike uga dadi sjarat sadjrone nggalang f ron^ panunggal na¬ 
sional. Dasar iki ugg kudu katindakake tumrap golongan minoritet 
katurunan mantja, kajadene Arab, Tionghwa, Eropa Isp. jaiku 
prinsip hak pada2 tumrap warganagara tanpa mawas asal-usul 
katurunane, sukubangsa, kajakinan u tawa kapertjajan, 

» Wose fron panunggal nasional iku panunggale kias buruh lan 
kaum tani ing sapehak lan karo burdjuis nasional ing pehak lijane. 
Ing antarane klas2 kang kasebutake ing duwur iku ana kapen- 
tingane sing' pada, nanging uga ana kapentingane sing tjengkah. 
Dadi, ana ing sadjroning fron panunggal nasional iku uga ana pa- 
djuwangan, kang kudu katindakake lan nggone nindakake iku kanti 
ana waw&tesan2-ne, rupaja panunggal kanggo nglawan pada2 
mungsuhe klas2 iku, jaiku imperialisme, komprador lan feodalisme 
bisa tetep lestari. Pokok kaja mangkono iku kang diarani pokok 
”manunggal lan badjuwang” ana ing fron panunggal nasional, te¬ 
gese manunggal kanggo nglawan mungsuh2-e Rakjat lan badju~ 
wang tumrap watak kias burdjuis nasional kang mangro tingal. 

Kanti nindakake pokok " manunggal lan badjuwang ' iku kias 
buruh bisa ndjaga kabebasane ana ing fron panunggal nasional. 

Mung sarana fron panunggal nasional kang sjarat2-e kaja 
kang wis katjeta ing duwur iku kakuwatan Rakjat bisa digugah, 
dimobilisasi U*n diorganisasi sing sa-gede2-ne supaja bisa nglawan 
lan ngalahake kaum imperialis, komprador lan tuwantanah. Mung 
sarana gagaman kita — fron panunggal nasional — kang kaja 
mangkono iku kita bisa menangake tuntutan2^e Revolusi Agustus 
1945 nganti tapis , 

PKI — Ploporing revolusi kita. 

Lahire PKI. * 

PKI diadegake nalika tgl. 23 t Mei 1920, Partai Komunis 
Indonesia lahir sawise ing Indonesia : 

a) ana kias buruh ; 

b) ana sarekatburuh2 ; 

c) ana organisasi politik PSDH (Perhimpunan Sosial Demokrasi 
Hindia) sing njebar Marxisme ana ing kalangane kaum buruh 
lan Rakjat Indonesia ; lan 

d) sawise Revolusi Sosialis Oktober Agung ing Rusia c na]jka ta¬ 
hun 1917, kang nggugah proletariat lan Rakjat pakarja sain- 
denging dunja kanggo ngrubuhake panguwasane imperialis. 
Uga Rakjat Indonesia dadi jakin menawa Rakjat bisa nundung 

kaum kolonialis Walanda, bisa njirnakake feodalisme, lan manawa 
Rakjat bisa kuwasa. 

Sadurunge PKI lahir, Rakjat Indonesia, luwih2 kaum tani, 
wis kerep brontak nglawan panguwasane kaum pandjadjah Wa¬ 
landa. Nanging pambroritskan2 iku tansah kalah, amarga ora ter¬ 
atur, mentjar2 Jan ora dipimpin dening kias kang madju dewe, 
jaiku kias buruh. Padjuwangan kaum tani iku mau ora nganggo 
paugeran teori padjuwangan kang revolusioner. Bareng PKI lahir, 
padjuwangane Rakjat Indonesia nglawan pandjadjahane Walanda 
wiwit nganggo wawaton, lalandesan elmu revolusioner, jaiku Marx- 
isme. Mulane wiwit lahire PKI, padjuwangan Rakjat Indonesia 
sangsaja ngedab-edabi, luwih ka-organesasi lan nduweni lesan. 

Sanadjan PKI iku dadi Partai politike kias buruh Indonesia, 
Partai iku ora mung mbela kapentingane kias buruh bae, nanging 
kanti setya badjuwang mbela kapentingan2-e sakabehing Rakjat 
Indonesia. Padjuwangane Rakjat Indonesia sing disik2 diterusake 
lan disampurnakake, mulane PKI dadi warise kang absafc tumrap 
Rakjat Indonesia kang ulet. * 

Apata tudjuwan padjuwangane PKI 

PKI badjuwang kanggo ngrubuhake panguwasane imperialis 
lan njirnakake feodalisme saka bumi Indonesia, Ing ruruntuhane 
imperialisme lan feodalisme iku, sarana ngliwati mangsa alih2an, 
jaiku Demokrasi Rakjat, PKI duwe tudjuwan ngedegake sawidji- 
ning masjarakat kang tanpa kamlaratan maneh, masjarakat kang 
ing salawase ora bakal ana maneh pangisepan lan panindesan ma- 
nungsa sidji tumrap lijane, jaiku masjarakat sosialis lan Komunis, 
Ija iku mau sing dadi idam2ane PKI. Supaja gagajuhan luhur iku 
bisa kawudjudake, mula warga lan tjalon warga PKI kabeh pada 
sijaga badjuwang lan kurban, sijaga njerahake uripe. Tumrap kita 
ora ana pagawejan lan pangurbanan kang abot kanggo mudjud- 
ake Komunisme ing Indonesia. 

Supaja bisa nandangi ajahane iku PKI kudu gede lan santosa. 
Nanging PKI bisa gede lan santosa mung jen deweke kaduga ma- 
nunggalake kabeh Rakjat Indonesia kang anti-imperialisme. Mula 
^s&ka iku PKI duwe kuwadjiban : ngorganisasi lan manunggalake 
kaum buruh, kaum tani lan para misaja iwak, kaum intelektuil, 
pangusaha tjilik, pangusaha nasional, vtarganagara katurunan man" 
tja, sakabehing sukubangsa lan sakabehing tenaga anti-imperialis, 
manunggalake kabeh golongan iku ana ing fron panunggal na¬ 
sional kang anti-imperialis. Sabandjure supaja bisa njirnakake feo¬ 
dalisme, PKI kudu bisa nggalang fron anti-feodal kang kuwat. 
Kanggo tudjuwan iki PKI kudu bisa nggalang lan kaduga mimpin 
pasakutone antarane kias buruh lan kaum tani kang dadi perangan 
sing gede dewe tumraping pandunung lan gede dewe kapentingane 
nglawan panindesan tuwantanah. Ija pasakutone kaum buruh lan 
kaum tani iki sing dadi landesane front panunggal nasional kang 
anti imperialis. Sakabehing pagawejan mbangun Partai iku tudju¬ 
wan jaiku supaja PKI kaduga nindakake ajahan iki. 

* 

Dasar2 ideologine Partai . 3 

Bareng karo lahire kapitalisme uga lahir rong kias anjar ana 
ing masjarakat, jaiku kias burdjuis lan kias proletar. Kias iki loro2- 
ne nduweni sipate dewe2 kang salaras karo kalungguhane ana ing 
masjarakat. Kaum burdjuis nduweni sipat anti feodal lan pangan- 
djur sing kuwat tumrap sistim masjarakat kapitalis. Angger deweke 
isih setya karo sipate kang anti-feodal kaum burdjuis iku ija madju. 
Nanging watake kang murni dewe ditemtokake dening wawasan 
uripe kang lalandesaii hak milik pribadi. Dadi deweke iku indivi¬ 
dualis banget (mentingake banget marang awake dewe), nglung- 
guhake kapentingane d^ewe ngluwihi sakabehing bab, sanadjan ta 
nganti kuelu ngorbanake kapentingane Rakjat kang sa-pirang2 tja- 
tjahe iku. Kias burdjuis iki babarengan karo kias tuwantanah dadi 
kias panindes sing baku dewe ana ing masjarakat. 

Pabrik2 kang moderen nglahirake kaum buruh kang moderen, 
jaiku kaum buruh kang ora nduweni sabana produksi lan kapeksa 
ngedol tenagane marang kaum kapitalis. 

Ana ing masjarakat kaum buruh iki duwe kalungguhan kang 
kusus jeng katimbang karo Rakjat pakarja lijane. Pagawejan2 ing 
pabrik2 kang gede iku nglumpukake kaum buruh, ndisiplin lan 
ngulinakake kaum buruh marang organisasi. Panguripan ing pa¬ 
brik iku menehi marang kaum buruh wawasan kang djembar lan 
luwih madju katimbang karo klas2 lijane. Pambudidaja2-ne ma- 
djikan kanggo mbangetake pameresan marang buruhe, marakake 
kaum buruh modern tansah badjuwang nglawan panindesan2 kang 
tumanduk ing klase, lan marakake deweke dadi ulet. Miturut pa- 

ngalaman2-e, kapentingane wong sidji2-ne iku ora bisa kapisahake 
karo kapentingane klase kabeh. Mulane kias buruh duwe semangat 
kolektif kang kuwat lan solidaritet proletar kang duwur. 

Ija iki djalarane, geneja kias buruh iku duwe ajahan sadjarah^ 
dadi djuru kubure kapitalisme lan djuru-tjiptane masjarakat anfar, 
jaiku masjarakat Komunis, Supaja bisa nglaksanani ajahan sadja- 
rah iki kaum buruh mung duwe piranti sidji, jaiku organisasi. Na- 
nging organisasi iki mesti kudu diatur sing sa-sampurna2-e supaja 
bisa ngadepi mungsuh sing kuwat lan kuwasa banget iku. Sawise 
oleh pangalaman2 kang ma-warna2 > pungkasane kias buruh nge- 
degake partai politike kang mudjudake organisasine e karfg sam- 
purna dewe, kang duwur dewe lan kaduga mimpin sakabehing 
organisasi2 panglawan lijane tumrap kias buruh. Kari Marx lan 
Fridrich Engels iku kang ngadegake partai kias buruh iki, jaiku 
Partai Komunis. * 

Partai Komunis iku dibangun sakabehe lalandesan marang wa¬ 
wasan urip lan sipat-2 kias buruh kang revolusioner. Ija iki sing 
dadi dasare ideologine Partai iku. Mula saka iku ana ing sadjro- 
ning Partai Komunis ana^ ^disiplin wadja kang kuwat kang wutuh 
saka pangerten kang iklas ; ana tjara mimpin kang kolektif kang 
dikanteni tanggungdjawab pribadi. Mangkono" uga Partai Komunis 
duwe wawasaan kang adoh, kang revolusioner, duwe wawasan 
prelune ngrombak kabeh masjarakat lawas kang ing kono pe- 
rangane pandununge kang tjilik dewe jaiku kaum kapitalis lan tu- 
wantanah nguwasani lan nindes perangan sing akeh dewe saka 
pandkmung, jaiku *Rakjat pakarja. Ideologi Partai ngudokake supaja 
saben Komunis nduwe semangat kang ora mentingake awake dewe 
lan mung mentingake kapentingan umum, lan ngluwifei saka bab2 
lijane ndjaga panunggal sadjroning Partai kang didasarake marang 
manunggale pikiran lan manunggale ideologi, jaiku idgologi pro¬ 
letar, lan ngalahake ideologi burdjuis, ideologi tuwantaliah sarta 
ideologi burdjuis tjilik. Mungsuh sing baku dewe tumrap ideologi 
Komunis jaiku individualisme utawa ideologi mburu kapentingane 
dewe. 

Dasar2~e orgonisasi Partai 

Sarana njinau pangalaman2-e gerakan buruh Indonesia lan 
pangalaman2-e gerakan buruh sadunja kang akeh banget iku, 
luwih2 pangalaman2-e Partai Komunis Uni Sovjet, Partai Komunis 
Tiongkok lan Partai2 Komunis lijane, kaum Komunis Indonesia 
ngadegake Partaine miturut tipe Lenin. PKI kang dibangun mi- 
turut adjaran2-e Lenin iku mesti kaduga mimpin Rakjat Indonesia 
kanggo menangake tuntutan2- Revolusi Agustus 1945 nganti tapis 
lan mesti kaduga mbangun Sosialisme lan Komunisme ing Indo¬ 
nesia. 

Tjirine sing baku ana ing babagan organisasi tumrap Partai 
tipe Lenin jaiku kaja kang kasebut ngisor iki : 

a. Partai ditata kanti landesan pokok2 sentralisme~demokratis : % 

" Sentralisme-demokratis iku tegese sentralisme sing landesan 
demokrasi lan demokrasi kang ingajoman dening pimpinan kang 
dipundjerake. Ija aturan kang kaja mangkene iki kang nanggung 
lestarine panunggal kang gembleng ana ing sadjroning Partai an- 
tarane pimpinan lan kang dipimpin, manunggale antarane Comite 
nduwuran lan Comite ngisoran lan antarane Comite lan massa 
wargar 

Sentralisme kang landesan demokrasi iku ateges manawa sa- 
kabehing pimpinan Partai dipilih kanti demokratis» Mula saka iku 
saben badan pimpinan oleh kapertjajan saka warga2 saengga 
pimpinan iku nduwe kawibawan kang temenan. Kadjaba saka iku 
uga ateges manawa sakabehing putusan Partai kudu ditindakake 
tanpa sjarat; perangan kang tjatjahe setitik kudu nungkul marang 
sing tjatjahe akeh dewe ; organisasi Partai ngisoran nungkul ma¬ 
rang organisasi Partai nduwuran lan sakabehing organisasine Par¬ 
tai nungkul marang Konggres Nasional Partai lan Comite Central. 

Demokrasi kang tumungkul marang pimpinan kang mundjer 
iku ateges manawa saben ing organisasi Partai pimpinan kolektif 
kudu djumbuh karo tanggungdjawab pribadi. Sarana tjara mang- 
kono" iku wa^ga kadjurungake supaja mekarake dasare lan 
nglmdaki rasa tanggungdjawabe ; pikiran2 kang madju lan pam- 
budidaja2 kang tumudju kanggo ngabch marang Rakjat iku oleh 
pandjurung ana ing sadjroning Partai. Nanging kosokbaline, pi¬ 
kiran lan pambudidaja reaksioner kang gawe kapitunan marang 
padjuwangan Rakjat ora diwenehi papan ana ing Partai. Mula 
saka iku demokrasi ana ing sadjroning Partai tansah dipimpin 
dening ideologi proletar kang nduweni tudjuwan nglawan mung- 
suh-mungsuhe Rakjat. Ana ing sadjroning Partai Komunis ora 
ana panggonan kanggo demokrasi kang tudjuwane ndisikake ka- 
pentingane awake dewe katimbang karo kapentingane Partai. 
Prinsip sentralisme-demokratis iki nanggyng supaja hak lan kuwa- 
djiban warga dituhoni; kadjaba iku uga wutuhing barisan Partai 
kanggo ngadepi samubarang gawe bakal bisa kaleksanan. Mula 
saka iku nradjang patokan2 kang baku iki bisa mahanani kapitunan 
kang gede tumrap panunggal ing sadjroning Partai. 

b. Disiplin kang kuwat , 

Kuntjine kakuwatan Partai dumunung ana ing anane pan jawi- 
dji kang gembleng lan mundjer. Jen badan pimpinan iku manung¬ 
gal, wis mesti sing dipimpin gampang kapimpin lan sabandjure 
tuwuh grengsenging kakarepan njambutgawe kang bakal mahanani 
asil2 kang betjik. Sarana anane Partai Komunis Indonesia kang 

manunggal gembleng, panunggal ing antarane Rakjat Indonesia 
gampang diwudjudake. Kosokbaline, jen ing sadjrone pimpinan 
Partai ana sing tjrah, sing dipimpin dadi ragu2, lan sabandjure 
nuwuhake kahanan sarwa lesu kang marakake Partai dadi meneng, e 
lan manunggaling Rakjat dadi rusak» 

Mula saka iku kuwadjiban sing baku dewe tumraping saben 
warga Partai jaiku ndjaga lan tansah njantosakake panunggal ing 
sadjroning Partai» Saben ana tanda2 bakal anane tjrah, bibit anti- 
Partai lan tanda2 anti-pimpinan kudu dilawan. Kabeh Comite lan 
kabeh warga kudu nungkul marang garis politik lan garis organi- 
sasine Partai. 

Apata saranane Partai kanggo nglawan panjlewengan2 lan 
kanggo ndjedjegake panunggal kang gembleng iku ? Saranane 
jaiku disiplin sing kuwat ora mbedak-mbedakake tumrap sadengah 
warga. 

Sing ditudju dening disiplin kaja mengkono iku mau jaiku 
supaja sadjroning Partai ora ana politik kang nguwasani kadjaba 
politike kias proletar, ora ana ideologi kang nguwasani kadjaba 
ideologi proletar. Sapa bae sing nerak kudu ditibani disiplin» Na- 
nging uga tjeta manawa ora bakal ana wong sidji bae kang tumin- 
dak sasenenge dewe nibani disiplin marang warga lija, ora kena 
sawidjining Comite tanpa alasan kang tjukup nibakake disiplin 
tumrap warga Partai, Dadi sing diudi dening disiplin Partai iku 
kasetyane marang program, marang politik lan marang Konstitusi 
Partai, sing wis ditampa dening para warga sarana kajakinan lan 
kanti ichlas. Dadi, tjeta manawa disiplin wadja ana ing sadjroning 
PKI iku dasare dudu paksan, nanging pancjerten. Tumindak kanti 
pangerten iku sawidjining kabebasan. 

c. Garis massa . 

w ' SJ 

Partai Komunis iku Partai Marxis revolusioner sing ulet lan 
kang dipundjerake. Watake Partai Komunis kang revolusioner lan 
ulet iku bisa diwudjudake lan dilestarekake mung jen Partai iku 
raket sasambungan karo massa. Mula saka iku kaum Komunis 
tansah ngetrapake pamikir&ne marang massa, kabeh kagijatane la- 
landesan marang garis massa. 

Garis massa iku didasarake marang panemu manawa sing dadi 
djuru tjipta sadjarah iku massa Rakjat pakarja, dudu sidji-sidjine 
wong utawa pemimpin. Mula saka iku kaum Komunis nduweni ka- 
pertjajan kang tanpa wangenan marang Rakjat pakarja, marang 
kadigdajane, marang kakuwatane lan marang daja tjiptane. Tanpa 
Rakjat Indonesia PKI iku ora duwe makna apa2, nanging jen ba- 
barengan karo Rakjat PKI bisa turaindak apa bae kanggo menang- 
ake Revolusi. Mungsuhe garis massa Partai kang baku iku ana 
loro : 


Kapisan jaiku main prentah (prentahisme utawa komandoisme). 
Prentahisme nuduhake ora manunggale pimpinan karo massa sing 
dipimpin, nuduhake manawa putusan Partai ora dingerteni lan di- 
jakini kabenerane dening massa kang kudu nindakake. Mula saka 
^iku prentahisme ora prelu ana lan kudu dilawan, 

Kapindo main mbuntut (buntutisme). Jen nganti ana kahanan 
kang kaja mangkono, iki ateges manawa Partai ditinggal dening 
massa ana mburi, jen nganggo tembung lija, massa sing mimpin 
Partai lan dudu Partai kang mimpin massa, utawa massa wis gelem 
madju nanging Partai ngalang-alangi. Dadi kanti tjara kang kaja 
mangkono iku ninggal kalungguhane dadi pemimpin. Mula saka 
iku buntutisme ora prelu ana lan uga kudu dilawan. 

Apa jen mangkono kabeh rasane lan pikirane Rakjat iku wis 
mesti bener lan Partai mung kari nurut bae ? Ora. Pikiran-pikiran, 
rasa, lan panemu2-ne Rakjat iku sipate isih satugel2 salaras karo 
pangalamane dewe2, dadi ora sampurna. Mula saka iku pikiran, 
rasa lan panemu2 iku kudu dikumpulake bandjur diolah kanti tjara 
Marxis-Leninis. Asile pangolahan iku mengko sing bakal nuduhake 
sumber2 lan sasambungan2-e pikiran2 iku nganti pungkasane bisa 
digawe papunton kang objektif kang ora abot sih" Ija papunton 
iku kang diolah dadi sasantine Partai, lan sarehne sesantine Partai 
iku bener, mulane ditampa dening Rakjat lan didadekake sasantine 
dewe. 

3 Kaja mangkono mUngguh tjara lakune njambutgawe Partai: 
"Saka massa bali marang massa," 

d. Kritik-self kritik, 

Ing saben organisasi Partai kudu diuripake kritik-selfkritik. 
Iki sawenehing tjara kanggo luwih mbetjikake barang kang wis 
ditindakake kanti betjik lan kanggo mbenerake barang2 kang kleru. 
Djalaran ora ana wong kang bisa luput babarpisan saka tumindak 
kleru. 

Tudjuwane padjuwangan, kaum Komunis ing Indonesia iku 
ngrombak masjarakat satengah djadjah^n lan satengah feodal iki 
dadi mardika sing sampurna lan demokratis lan sabandjure dadi 
masjarakat sosialis. Bareng karo owah2an kang dialami dening 
masjarakat iku manungsa uga ora bakal bisa ontjat saka ananing 
owah2an iku. Dadi antarane owah2an kang dialami masjarakat lan 
owah2an kang dialami dening pikirane manungsa iku pada dene 
dajan-dinajan kang tumudju marang kamadjuwan. 

Sarehne PKI iku pemimpin Rakjat, kaum Komunis kudu ma- 
hami luwih disik owah2an kang tumanduk ing masjarakat lan 
pikirane manungsa. Nanging kaum Komunis kudu luwih disik 
ngjakini lan nampa dewe owahing pikiran2 kang madju iku mi- 


nangka sjarat supaja bisa ngetut lan mimpin lakuning kamadjuwan 
iki. Supaja bisa nggajuh tudjuwan iku prelu anane kritik-selfkritik 
kang kudu tansah katindakake, kanggo mbrantas sakabehing pi¬ 
kiran sing isih kolot, sing dadi papalang tumrap kamadjuwan wong^ 
Komunis. 

Kritik-selefkritik uga diprelokake banget ndjaga kamurnene 
ideologi Partai, kanggo nindakake politike Partai Ijanti ati kang 
teguh, lan supaja kentjeng nggone ngugemi garis organisasi Partai. 

Sarana megarake kritik-selfkritik iku politike Partai saja suwe 
saja sampurna, nggone nindakake saja suwe saja betjik Jan^salaras 
karo garis massane Partai. Sabandjure sasambungan antarane 
Partai karo Rakjat dadi luwih raket, d jalaran liwat kritik-selfkritik 
kita bakai ngonangi sakabehing papalang lan nemokake tjara2 
kanggo njingkirake papalang iku. 

Ana kang ngira manawa kritik-selfkritik iku mung ditindakake 
jen dianggep prelu bae, lan ana ing waktu mangkono iku saka¬ 
behing kritik dilahirake* Iki ora bener. Tumrap kaum Komunis 
kritik-selfkritik iku "sisihaning uripe”. Sadengahing pagawejan, 
sadengahing pikiran ditanggapi sarana kritis, samono uga ngenani 
kahananing uripe dewe, Supaja tansah t jaket karo Partai lan 
Rakjat, sadengah warga kudu aweh panarima marang kritik kang 
katudjokake marang deweke. 

Ngenani bab iku supaja didjaga adja c nganti ana sing nrjalah- 
gunakake kritik-selfkritik iku, umpamane ngumbar rasa nafsu uta*va 
ngigit-igit katudjokake majrang mitra lija. Kritik iki kudu ditudjok- 
ake kanggo "nambani” wong lara, mangkono katrangane Kawan 
D.N. Aidit, dadi ora kanggo mateni, t w 

Mula saka iku nindakake kritik-selfkritik kudu tansah kade- 
reng saka anane rasa setia-mitra, dene tudjuwane kangcp ngraket- 
ake rasa panunggal ing sadjroning Partai ian kanggo menangake 
politike Partai. 

Dasar2-e organisasi Partai kaja mangkono iku mahanani sa- 
widjining tjara makarja Partai kaja kang dirumusake dening Kong- 
gres Nasional PKI kang kaping enem, jaiku : Manunggalake teori 
lan praktek , sasambungan^ kang raket karo Rakjat lan nindakake 
selfkritik , 

Bab kawargan Partai 

Ana ing Konstitusi Partai diterangake manawa kang bisa di- 
tampa dadi warga PKI iku sadengah warganegara Indonesia lan 
setitik2-e wis umur 18 tahun, kang setudju marang Program lan 
Konstitusi PKI, setudju mlebu lan njambutgawe ana ing salah- 
sidjine organisasi Partai, satudju nindakake kaputusan2 Partai lan 
mbajar duwit awitan lan urunan Partai. 

a. Kawat'gan Partai liwat waktu tjalon , 

Watesan umur 18 taun iku ditetepake sarana tatimbangan su~ 
, P a J a wong sing dadi warga Partai duwe panemu kang teguh, lan 
"dawe rasa tanggungdjawab kang gede, Kadjaba saka iku wong 
sing arep mlebu Partai kudu liwat waktu tjalon luwih disik, Tjara 
n 9 an 99° waktu tjalon iku penting banget kanggo mbijantu tjalon 
warga supaja tumemen nijate olehe arep dadi warga PKI. Kadjaba 
saka iku saben wong bisa dadi warga Partai sarana ditanggung 
dening warga loro, lan warga2 kang nanggung iku kudu aweh ka- 
terangan kang sanjatane marang Comite Partai ngenani ideologi, 
watak lan riwajate tjalon warga iku. Deweke uga diwadjibake me- 
nehi katrangan marang tjalon warga iku ngenani bab Program lan 
Konstitusi Partai, Sadjrone waktu-tjalon, tjalon warga diwenehi 
didikan tataran kang kawitan ngenani Partai, kadjaba iku djenis 
politike uga diawasi. Waktu tjalon iku mau bisa digawe luwih 
suwe utawa digelisake miturut tjepet u tawa rendete nggone nglak- 
sanani kawargan Partai, 

Sing ditampa dadi warga Partai iku diperang dadi patang go¬ 
longan miturut asal panguripane. 

Golongan kang kapisan jaiku kaum buruh, buruhtani, tani- 
mlarat lan kaum mlarat kuta, Sjarat kanggo nampa mlebu Partai 
tumrap golongan iki enteng banget; kanggo gampange, kena di- 
arani ora ana wawatesane kanggo nampa golongan iki dadi warga 
PKI, sabab Partai Komunis iku pantjen Partaine kias buruh lan 
Rakjat pakarja Indonesia lijane. 

Golongan kang kapihdo jaiku wong2 sing revolusioner saka 
kalangan burdjuasi 4jiJik. Kanggo wong2 iki diprelokake pandi¬ 
rkan kang luwih suwe, djalaran wong2 sing asale saka kias iki 
ideologine^ rada wor-suh ; ing waktu2 wiwitan deweke kerep mo- 
nga-mangu sikepe matang disiplin Partai lan nduweni sipat ka- 
buru sing kuwat. 

Golongan kang katelu jaiku wong2 revolusioner kang bijen 
klebu lapisan tengah lan lapisan duwur tumrap kias pangisep. 
Kanggo wong2 iki waktu tjalon ditemtokake suwe, amarga ideologi- 
ne saja wor-suh banget lan luwih angel nampa Program lan politike 
Partai. 

Golongan kang kaping pat jaiku wong2 sing wis nate dadi 
warga Partai politik lija, Nanging antarane tilas anggota lumrah 
lan tilas anggota pimpinan saka partai politik lija iku kudu dibe- 
dakake. Wong2 iki mbutuhake didikan sing luwih suwe maneh 
kanggo ngilangi kajakinan politike sing lawas lan supaja bisa 
nampa kanti sampurna ideologi Komunis lan politike Partai. Wong2 
sing nanggung uga kudu warga PKI sing wis luwih akeh panga- 
lamane. Ringkese, sjarat2 kanggo mlebu PKI tumrap wong2 iki 
digawe abot. 

Katemtuwan panggolongan warna papat lan suwene wektu 
tjalon tumrap sadengah tjalon warga iki kudu digatekake temenan. 
Comite2 Partai kang gagajutan kudu nuhoni kanti tumemen ku- 
wadjibane tumrap tjalon warga ngenani bab menehi didikan kang » 
kawitan ing babagan Partai lan ngawasi djenis politike tjalon 
warga. Mligi tumrap tjalon warga kang asale saka kaum buruh 
lan kaum tani kang akeh2-e pantjen ora kober nampa didikan se¬ 
kolah, kudu oleh bantuwan kang sa-akeh2-e supaja bisa luwih tje- 
pet mahami Program lan Konstitusi Partai. 

b. Hak lan kuwadjiban sarta katentuwan warga mlebudan* njatn- 

butgawe ing salahsidjine organisasi Partai . 

Paturan2 kang katulis ana ing Konstitusi Partai iku ndjamin 
supaja kagijatan2 lan rasa tanggungdjawabe kabeh warga tumrap 
padjuwangane Partai bisa mundak duwur, kadjaba iku ugia ndjamin 
manunggaling aksi tumrap Partai, Salah sidjine kuwadjiban sing 
baku tumrap warga PKI jaiku tansah ngundakake kasadaran lan 
pangertene ngenani Marxi§me~Leninisme murih lalabuhane marang 
Partai lan marajig padjuwaagan Rakjat Indonesia bisa luwih gede. 
Supaja bisa ngalahake mungsuh2-e Revolusi Indonesia, kadjaba 
anane politik kang bener, uga diprelokake manunggaling massa 
Rakjat kang ngemban lan badjuwang kanggo kaleksanane politik 
kang bener iku. Mula saka iku kuwadjiban sing c luwih dening 
penting tumrap PKI jaiku manunggalake Ra'kjat. Nanging manun.g- 
galing antarane massa Rakjat iku bisa kaleksanan samangsa ing 
sadjroning PKI d&we iku ana panunggal kang gembleng. Mula 
saka iku kuwadjiban sing baku dewe tumrap sadengahing warga 
PKI jaiku neguhake setiamitra lan manunggaling Partai kang iku 
mau dadi djiwa lan kekuwatane PKI. Kuwadjiban2 lijane sing dadi 
sjarat kang ora bisa dienjang, sin.g tudjuw c ane jaiku kaleksanane 
Program lan Konstitusi, jaiku nindakake kritik-selfkritik, nglawan 
rasa sarwa marem lan sipat angkuh, setya lan diudjur marang 
Partai, tansah waspada lan tansah ndjaga kaslametane Partai ana 
ing kahanan kang keprije bae. * 

Konstitusi Partai uga^ ndjamin hak2-e sadengahing warga. 
Hake kang baku dewe jaiku kaja dene melu diskusi sing bebas 
ana ing babadan2 Partai ; hak milih lan dipilih ana ing Partai ; 
ngadjokake usul, katrangan utawa gugatan marang sadengahing 
organisasi Partai. Sabandjure uga hak warga kanggo ngritik sa~ 
wenehing organisasi Partai utawa fungsionaris didjamin, sauger 
kritik iku ditindakake ana ing rapat2 Partai lan ora kena metu 
saka Partai. Katentuwan lijane sing penting jaiku hak ngukuhi 
panemune samangsa deweke ora ngrudjuki sawenehing putusan, 
nanging kadjaba saka iku warga iku mau kudu nindakake kapu- 
tusan iku tanpa sjarat; dene panemu kang sedje iku mung dite- 
rangake marang badan pimpinan Partai. 

Paturan2 ngenani kuwadjiban lan hak2-e warga Partai iki bisa 
ditindakake kanti sa-apik2-e jen sadengahing warga kaiket ana ing 
salah sidjine organisasi Partai. Iki dadi sjarat kang ora bisa di- 
enjang kanggo ngundaki kagijatane warga ing babagan politik lan 
^ oiiganisasi, ija sjarat kanggo ndjamin anane njawidjining aksi sa~ 
kabehe Partai. Organisasi Partai iku wudjude bisa Comite, Fraksi, 
Grup, utawa babadan2 Partai lijane. Babadan2 iku mudjudake 
babadan2 kolektif tumrap warga sing gagajutan, sing nduweni 
patemon2 periodik. Ana ing babadan2 kolektif iki garis politik, 
taktik2-e Partai dirembug, mbage ajahan, nitipriksa sarana kolektif 
pagawejan, sidji2-ne warga, Ana ing kene warga Partai pada ban- 
tu-binantu, genti njinau, lan genti ngritik kakurang-kakurangane 
kanti asikep memitran. Mula saka iku sipat2 kang kuwat saka 
sidji2ne warga diegarake kanti tjara kolektif, samono uga sipat2 
kang lembek kang non-proletar (dudu sipat proletar) uga kudu 
dibrasta kanti tjara2 kolektif. Sarana tjara2 sing kaja mangkono 
iku, babadan2 kolektif iku uga nduweni ajahan mbangun ideologi- 
ne proletar. Kanti tjara magawe mangkono iku kaputusan2-ne Par¬ 
tai bakal luwih bener lan maton dadine*; nggone nindakake luwih 
luwes lan lakune gangsar, sasambungaiie Partai karo massa Rakjat 
tansah djembar rumaket. Samangsa ana klerune ngenani panglek- 
sanane sawenehing kaputusan bisa enggal kaweruhan lan bisa luwih 
gampang nggone nggoleki sumber2-e. Mula saka iku sjarat kaikete 
sadengahing, warga ana ing salah sidjine organisasi Partai iku 
panting banget lan kudu dituhoni. 

c. Sadengahing warga kudu mbajar urunan , 

« 

Ana ing Konstitusi ditetepake manawa wragad2 tumrap Partai 
iku diwudjudake saka duwit awitan lan urunan warga, saka daja 
upaja Permai sing ngasilake lan sokongan kang ora ngiket. Urunan 
dibajar saben sasi lan kche digawe saendek-endeke supaja sa- 
dengah warga lan tjalon warga bisa ngleksanani. Sarehne urunan 
iku mau dadi sumber kakajaning Partai kang baku dewe, mula kudu 
dipersudi pambudidaja2 lan tjara2 kang bisa kanggo luwih nggam- 
pangake lan nggangsarake malebune urunan iku, Paweh sarta 
tumindak2 nglumpukake urunan iku kudu diadjeni, djalaran sana- 
djan tjatjahe duwit ora sepiroa, nanging iku mau nuduhake kase- 
tyan kang duwur saka warga marang Partai. Rekasaning PKI ing 
babagan duwit iku bakal tansah ngelingake marang sakabehing 
warga manawa PKI iku pantjen Partaine kaum kang mlarat lan 
ndidik sakabehing kader lan aktivis2-e Partai kanggo nglawan sa¬ 
kabehing tumindak mbaboros, kanggo ndjaga banda darbeke Partai 
sing sa-apik2-e, kanggo ndidik awake dalah kulawargane supaja 

urip kang sarwa prasadja, Deweke bakal pada marsudi supaja bisa 
aweh sokongan kang awudjud banda marang Partai, kajata kanti 
tjara nandur '"gedang Partai'*, ngupakara "blumbang Partai", 
nglumpukake dluwang koran, gendul kotong lsp, 

Ngenani marang tumindak nglumpukake barang saka setitik fe 
kang katindakake kanti saba£ nganti kang wekasane bisa nglumpuk 
dadi akeh banget iku pantjen tjotjok karo sipate PKI jaiku sipat 
massa ; lire, sendejan kang bisa pinitaja dewe muirgguh tumrap 
PKI iku ora ana lija maneh kadjaba massa Rakjat pakarja Indo¬ 
nesia, Kaja apa abote pagawejan iku lan sepira gedene wragad 
kang kudu diwetokake kanggo pambudidajane Partai, eauger iku 
mau katudjokake kanggo mbebasake Rakjat, kanti sumende ma¬ 
rang Rakjat, tan kena ora mesti bisa kaleksanan lan dibejani. 

Sabandjure paweh urunan kang katindakake kanti mituhu ma- 
rang partai kang sanadjan endek banget nanging wis disangga 
abot dening warga gandeng karo kahananing panguripan kang re- 
kasa iku, sedjatine nelakake kaiklasan warga ing bab ndisikake 
kapentingan umum lan kapentingane Partai tinimbang kapentingane 
dewe. Mula ing kono paweh urunan iku dadi latihan ideologi 
tumrap sakabeking warga Partai, 

w 

Pimpinan Partai tumrap gerakan massa , 

Padjuwangan kanggo nglawan imperialisme Jan njirn&kake 
feodalisme ateges njantosakake lan ndjembarake gerakan Rakjat 
sing anti-imperialis lan anti-feodal. Mula saka iku PKI kudu tansah 
ndandani pagawejan ing babagan nggugah, mobilisasi lan ngorga- 
nisasi Rakjat luwih2 ing kalangan kaum buruh lan tani. Supaja 
bab iku kaleksanan, warga Partai kang lij^mbutgawe ana ing 
kalangane massa kudu luwih mumpuni ing babagan pagawejan 
rong warna, 

Kapisan, jaiku mumpuni ing bab mimpifi rapat2 samudra lan 
demontrasi, mimpin pamogokan utawa aksi2 lijane kang abot. 
Pagawejan iki diarani pagawejan ma-kantar2. 

Kapindo . jaiku mumpuni ing - bab nindakake pagawejan2 
praktis padinan, jaiku mbjiantu ngudari ruwet-rentenging massa 
sa-dina2-ne kang tjatjahe ora satitik, kajata pagawejan ing babagan 
koperasi, angele golek banju, angele golek sekolahan, angele golek 
duwit retjeh, bab lipuran Isp. Pagawejan kaja mangkono iku diarani 
pagawejan mugen. 

Lire, warga Partai kudu bisa "mlaku nganggo sikil loro", jaiku 
mumpuni ing bab nindakake pagawejan kang ma-kantar2 lan uga 
bisa nindakake pagawejan kanti mugen. Jen mung bisa nindakake 
salahsidji bae saka rong prakara iku, asile ora bakal akeh. Pada 
bae karo wong sing jen mlaku mung nganggo sikil sidji ora bakal 
bisa mlaku adoh2, Ichtiar ngudari sewu sidji pagawejan padinan 

kang njumrambahi pagawejan2 organisasi, pandidikan politik lan 
ideologi, lan kanggo ngrembug bab2 iku mau prelu anane kaseti- 
tenan, kasabaran, ketumemenan, lan katlatenan. Pagawejan kang 
"ma-kantar2 kang mudjudake gerakan kang gede iku lagi bisa 
di-arep2 apik asile, samangsa pagawejan mugen iki bisa kita tin- 
dakake kanti kasil. 

Besuk kapan kita bisa kanda jen pagawejane Partai ing ka¬ 
langan massa iki wis apik ? Pagawejan iku bisa diarani apik sa¬ 
mangsa tudjuwane aksi kang diajadi dening Rakjat bisa kaleksanan 
kabeh utawa saperangan gede, mahanani panunggal kang luwih ru- 
maket ing kalangan Rakjat, prabawane Partai mundak gede, ta¬ 
taran ideologi lan djenis warga2 Partai kang njambutgawe ing 
kalangan Rakjat iku mundak duwur, 

Supaja Partai bisa temen2 aweh pimpinan marang gerakan 
massa, warga Partai diwadjibake dadi warga organisasi massa kang 
tjotjok karo kalangan pagawejane utawa dasare, Ana ing organi¬ 
sasi massa kono kaum Komunis kudu dadt tulada ana ing babagan 
kasregepan, katumemenan, setija-pamitran lan katuhonan kanggo 
nindakake kaputusan.2 sing madju, Deweke kudu pada tansah eling 
jen deweke iku nggawa genderane PKI ing sasolah tingkahe, lan 
kuwadjibane jaiku nglebetake gendarane Partai sing sa-duwur2-e 
lja deweke iku kang minangka kreteg kang ndjamin panunggal 
kang saja djembar, saja rumaket lan asih antarane Partai lan 
RaKjat Indonesia kabeh, Ja deweke iku kang nandur kapertjajan 
lan sara sih Rakjat tumrap Partai kang gawe Partai Komunis Indo¬ 
nesia dadi Partai-ne Rakjat Indonesia kabeh. 

Isi diluar tanggungan Pertjetakan. 



